pythainlp/thai-wiki-dataset-v4 huggingface dataset:
ตะกร้อไทยแลนด์ลีก 2560

ตะกร้อไทยแลนด์ลีก 2560 เป็นการแข่งขันตะกร้อไทยแลนด์ลีกครั้งที่ 16 ซึ่งในฤดูกาลนี้จะมีสโมสรเข้าร่วมการแข่งขันเป็น 10 สโมสร
โดยเริ่มแข่งขันครึ่งฤดูกาลแรกระหว่างวันที่ 8 กรกฎาคม ถึง 2 กันยายน 2560 และครึ่งฤดูกาลหลังระหว่างวันที่ 9 กันยายน ถึง 28 ตุลาคม 2560 โดยแข่งในระบบเหย้าเยือนพบกันหมดเป็นจำนวนทีมละ 18 นัด แต่ละสโมสรสามารถส่งชื่อผู้เล่นตลอดฤดูกาลแข่งขันได้ไม่เกิน 18 คน ในการทำการแข่งขันแต่ละครั้ง จะส่งทีมลงทำการแข่งขันได้ 2 ทีม คือทีม ก. กับ ทีม ข. แต่ละทีมจะส่งรายชื่อลงทำการแข่งขันได้ไม่เกิน 5 คน ตัวจริง 3 คน ตัวสำรอง 2 คน เปลี่ยนตัวได้ 1 คน ในการทำการแข่งขันแต่ละครั้ง หากสามารถชนะได้ทั้ง 2 ทีม จะได้ 2 คะแนน ชนะทีมเดียวจะได้ 1 คะแนน แพ้ทั้ง 2 ทีม จะได้ 0 คะแนน การจัดลำดับบนตารางคะแนน ดังนี้
ทีมที่ได้คะแนนรวมสูงสุดเมื่อสิ้นสุดฤดูกาลเป็นทีมชนะเลิศ ส่วนทีมที่ได้คะแนนรองลงมาจะถูกจัดอันดับลดหลั่นกันตามคะแนนรวมที่ได้จนถึงทีมสุดท้าย ในกรณีที่มีทีมมากกว่า 1 ทีมขึ้นไป ได้คะแนนรวมเท่ากันเมื่อสิ้นสุดฤดูกาลให้ใช้เกณฑ์พิจารณาเรียงลำดับดังนี้
อันดับการแข่งขัน.
<templatestyles src="Col-begin/styles.css"/>
โรงเรียนเมืองพัทยา 1 (เชิญ พิศลยบุตรราษฎร์บำเพ็ญ)

โรงเรียนเมืองพัทยา 1 (เชิญ พิศลยบุตรราษฎร์บำเพ็ญ) - Pattaya City 1 School (Choen Pisalayabutr Rat Bumpen) เป็นโรงเรียนที่ตั้งอยู่ในเขตวัดพุทธิวราราม (กระทิงลาย) เมืองพัทยา ตำบลหนองปลาไหล อำเภอบางละมุง จังหวัดชลบุรี สังกัดกรมส่งเสริมการปกครองส่วนท้องถิ่น กระทรวงมหาดไทย เปิดทำการเรียนการสอนในระดับชั้นปฐมวัย ถึงมัธยมศึกษา แบบสหศึกษา
ประวัติโรงเรียน.
โรงเรียนเมืองพัทยา 1 (เชิญ พิศลยบุตรราษฎร์บำเพ็ญ) เป็นโรงเรียนประเภทนายอำเภอจัดตั้ง ตามพระราชบัญญัติประถมศึกษาเมื่อวันที่ 1 กันยายน พ.ศ. 2498 ซึ่งนายบุญช่วย ระเริงศิลป์ ผู้ใหญ่บ้านหมู่ที่ 1 ตำบลนาเกลือ อำเภอบางละมุงในขณะนั้น พร้อมด้วยท่านเจ้าอาวาสวัดกระทิงรายได้ช่วยกันบริจาคเงินสร้างโต๊ะเก้าอี้ พร้อมทั้งกระดานดำ เป็นเงิน 4,386 บาท เพื่อเป็นประโยชน์ในการเรียนการสอน และใช้ศาลาการเปรียญวัดกระทิงรายเป็นสถานที่เล่าเรียน ตั้งแต่ประถมศึกษาปีที่ 1-4 ตามหลักสูตรกระทรวงศึกษาธิการ และใช้ชื่อว่า " โรงเรียนวัดกระทิงราย " มีนักเรียน 45 คนครู 2 คน คือนายจำนรรย์ แจ้งน้อย รักษาการในตำแหน่งครูใหญ่ และนางสุนีย์ ทิมทอง เป็นครูผู้น้อย
ต่อมาเดือนตุลาคม พ.ศ. 2510 พระครูวิจารณ์ศาสนกิจ (สม) เจ้าอาวาสวัดกระทิงราย และคุณหญิงเชิญ พิศลยบุตร - รวมทั้งราษฎร ได้ร่วมกันสร้างอาคารถาวรแบบ 017 ข. จำนวน 1 หลัง 4 ห้องเรียน จัดสร้างถังน้ำคอนกรีตเสริมเหล็ก จำนวน 3 ถัง พร้อมทั้งเสาธง และห้องน้ำ เป็นเงินทั้งสิ้น 260,000 บาท และเริ่มใช้อาคารเรียนเมื่อวันที่ 17 พฤษภาคม พ.ศ. 2511 เป็น " โรงเรียนวัดกระทิงราย (เชิญ พิศลยบุตรราษฎร์บำเพ็ญ) "
ต่อมาเดือนพฤศจิกายน พ.ศ. 2521 โรงเรียนวัดกระทิงราย (เชิญ พิศลยบุตรราษฎร์บำเพ็ญ) ซึ่งสังกัดองค์การบริหารส่วนจังหวัดชลบุรี ได้โอนไปสังกัดเมืองพัทยา กรมส่งเสริมการปกครองส่วนท้องถิ่น กระทรวงมหาดไทย และเปลี่ยนชื่อเป็น " โรงเรียนเมืองพัทยา 1 (เชิญ พิศลยบุตรราษฎร์บำเพ็ญ) " ตั้งแต่วันที่ 29 พฤศจิกายน พ.ศ. 2521 จนถึงปัจจุบัน
เซบัสทีอัน ควทซ์

เซบัสทีอัน ควทซ์ (เกิด 27 สิงหาคม พ.ศ. 2529) เป็นอดีตนายกรัฐมนตรีออสเตรียสองสมัย อดีตหัวหน้าพรรคประชาชนออสเตรียตั้งแต่เดือนพฤษภาคม พ.ศ. 2560 และเคยดำรงตำแหน่งรัฐมนตรีว่าการกระทรวงการต่างประเทศ
ในการเลือกตั้งสภานิติบัญญัติแห่งชาติ พ.ศ. 2560 พรรคประชาชนออสเตรียชนะการเลือกตั้ง
ไวต์ฮอร์ส (เพลงเทย์เลอร์ สวิฟต์)

"ไวต์ฮอร์ส"  เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ เพลงแต่งโดยสวิฟต์ และลิซ โรส ผลิตโดยนาธาน แชปแมน โดยสวิฟต์คอยช่วยผลิตด้วย เพลงออกจำหน่ายวันที่ 7 ธันวาคม ค.ศ. 2008 โดยสังกัดบิกแมชีนเรเคิดส์ เป็นซิงเกิลที่สองจากสตูดิโออัลบั้มที่สอง "เฟียร์เลส" (2008) สวิฟต์และโรสแต่งเพลงเกี่ยวกับคนรักเก่าคนหนึ่งของสวิฟต์ เมื่อเธอพบว่าเขาไม่ใช่คนแบบที่เธอต้องการ เพลงเน้นที่ช่วงเวลาที่สวิฟต์ยอมรับว่าความสัมพันธ์จบลง "ไวต์ฮอร์ส" ในด้านดนตรี เป็นเพลงคันทรี และใช้ไม่เน้นที่การผลิตมากเพื่อให้ความสำคัญกับเสียงร้องมากกว่า ในด้านเนื้อเพลง เพลงพูดถึงความผิดหวังในสิ่งที่ไม่ได้เป็นไปตามที่คิด และความสัมพันธ์ที่เจ็บปวด มีการอ้างถึงนิยายปรัมปราด้วย
ด้านการวิจารณ์ "ไวต์ฮอร์ส" ได้รับการตอบรับที่ดี ในงานประกาศรางวัลแกรมมี 2010 "ไวต์ฮอร์ส" ได้รับรางวัลแกรมมีสาขาเพลงคันทรียอดเยี่ยม และสาขาร้องเพลงคันทรีหญิงยอดเยี่ยม เพลงขายได้ดี แต่ไม่สำเร็จเท่าเพลงก่อนหน้า "เลิฟสตอรี" ในสหรัฐ เพลงขึ้นถึงอันดับที่สิบสามในชาร์ตบิลบอร์ดฮอต 100 และอันดับสองในชาร์ตฮอตเพลงคันทรี เพลงได้รับการรับรองระดับแพลตินัมโดยสมาคมผู้ประกอบกิจการเพลงของสหรัฐอเมริกา (RIAA) มิวสิกวิดีโอกำกับโดยเทรย์ แฟนจอย ซึ่งเคยกำกับมิวสิกวิดีโอให้สวิฟต์มากมาย วิดีโอแสดงสวิฟต์ตัดสินใจจบความสัมพันธ์ทางโทรศัพท์ ในวิดีโอ สวิฟต์นึกย้อนถึงเหตุการณ์เกี่ยวกับคนรักหลายเหตุการณ์ ทั้งด้านดีและไม่ดี สวิฟต์ส่งเสริมเพลง "ไวต์ฮอร์ส" ผ่านการแสดงสด และในทัวร์คอนเสิร์ตเฟียร์เลสทัวร์ (2009-10)
ชาร์ต.
<templatestyles src="Col-begin/styles.css"/>
ธนูศึก ประสพชัย

ธนูศึก ประสพชัย เป็นนักมวยไทยชาวไทย ซึ่งในปี พ.ศ. 2523 เขาได้จับคู่กับพฤหัส โล่ห์เงิน ขึ้นชกกับมะเฟือง วีระพล ในแบบ 2 ต่อ 1 นับเป็นครั้งแรกของวงการมวยไทย ที่ฝั่งสองคนเป็นฝ่ายชนะคะแนน
ประวัติ.
ธนูศึก ประสพชัย มีชื่อจริงคือ สงบ ใสพลกรัง โดยในช่วงที่เป็นนักมวยไทยระดับอาชีพ เขาฝึกซ้อมที่ค่ายมวยประสพชัย ในจังหวัดนครราชสีมา
วันที่ 29 กรกฎาคม พ.ศ. 2523 ธนูศึกได้จับคู่กับพฤหัส โล่ห์เงิน ขึ้นชกกับมะเฟือง วีระพล ในรายการศึกวันทรงชัย ที่สนามมวยเวทีลุมพินี ในแบบ 2 ต่อ 1 (พฤหัส 3 ยกแรก ธนูศึก 2 ยกสุดท้าย รวมเป็น 5 ยก) และจากการแข่งขันครั้งดังกล่าว ฝั่งของธนูศึกเป็นฝ่ายชนะคะแนน
ส่วนในวันที่ 17 กันยายน ของปีเดียวกัน ธนูศึกเข้าแข่งขันรายการศึกพลังหนุ่ม ในรองคู่เอก ที่สนามมวยราชดำเนิน โดยพบกับจ๊อก เกียรตินิวัฒน์ ซึ่งธนูศึกเป็นฝ่ายแพ้คะแนน ในขณะที่คู่ชกของเขาถึงกับหลั่งเลือดที่หางคิ้วซ้าย
ครั้นในปี พ.ศ. 2524 ธนูศึกได้โคจรมาพบกับพฤหัส โล่ห์เงิน ที่จังหวัดนครราชสีมา โดยธนูศึกเป็นฝ่ายชนะ
ส่วนวันที่ 4 กันยายน ของปีเดียวกัน ธนูศึกเข้าแข่งขันรายการศึกวันทรงชัย ที่สนามมวยเวทีลุมพินี โดยธนูศึกเป็นฝ่ายชนะคะแนนลำโขง ศิษย์ไวยวัฒน์ ซึ่งรายการดังกล่าว เก็บค่าผ่านประตูได้ 1,470,000 บาท
และในปี พ.ศ. 2526 ธนูศึกพบกับคู่ชกอย่างปิยะรัตน์ ส.ณรงค์มิตร (ชื่อเดิมคือ อภิรักษ์ สิงห์โบ๊เบ๊) สนามมวยกองบิน 21 จังหวัดอุบลราชธานี จากการแข่งครั้งนี้ ธนูศึกเป็นฝ่ายแพ้แตกด้วยศอก
ตำบลวังม่วง (อำเภอเปือยน้อย)

วังม่วง เป็นตำบลหนึ่งในอำเภอเปือยน้อย จังหวัดขอนแก่น สภาพพื้นที่โดยทั่วไปเป็นที่ราบลุ่ม ดินเป็นดินร่วนปนทราย มีเนื้อที่ทั้งหมด 61.09 ตร.กม. หรือประมาณ 38,181.25 ไร่ ห่างจากที่ว่าการอำเภอเปือยน้อย 5 กิโลเมตร
ที่ตั้งและอาณาเขต.
ตำบลวังม่วงตั้งอยู่ทางทิศตะวันตกของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
วังม่วงเดิมเป็นเพียงหมู่บ้านเล็ก ๆ ในปกครองของตำบลเปือยน้อย ต่อมาเมื่อวันที่ 31 พฤษภาคม พ.ศ. ทางราชการได้แบ่งแยกออกมาจัดตั้งเป็นตำบลใหม่ชื่อ ตำบลวังม่วง อยู่ในเขตปกครองของอำเภอบ้านไผ่ จังหวัดขอนแก่น ซึ่งในเมื่อวันที่ 5 กรกฎาคม พ.ศ. 2516 ทางราชการได้จัดตั้ง สภาตำบลวังม่วง ในพื้นที่ตำบล
ต่อมาได้มีประกาศจัดตั้งกิ่งอำเภอเปือยน้อยขึ้นโดยแบ่งท้องที่บางส่วนของอำเภอบ้านไผ่จำนวน 2 ตำบล คือท้องที่ตำบลเปือยน้อยและตำบลวังม่วง จึงมีผลทำให้ตำบลวังม่วงย้ายมาขึ้นต่อปกครองของอำเภอเปือยน้อยตั้งแต่นั้นมา
จนกระทั่งเมื่อวันที่ 19 มกราคม พ.ศ. 2539 กระทรวงมหาดไทยได้ประกาศเปลี่ยนแปลงฐานะสภาตำบลวังม่วงเป็น องค์การบริหารส่วนตำบลวังม่วง อำเภอเปือยน้อย จนถึงปัจจุบันนี้
การแบ่งเขตการปกครอง.
ตำบลวังม่วงแบ่งเขตการปกครองออกเป็น 8 หมู่บ้าน ดังนี้
ตำบลขามป้อม (อำเภอเปือยน้อย)

ขามป้อม เป็นตำบลหนึ่งในอำเภอเปือยน้อย จังหวัดขอนแก่น ระยะทางห่างตัวอำเภอเปือยน้อยประมาณ 11 กิโลเมตร โดยใช้เส้นทางสายอำเภอเปือยน้อย–อำเภอบ้านไผ่
ประวัติ.
ขามป้อมเดิมเป็นเพียงหมู่บ้านเล็ก ๆ ในปกครองของตำบลวังม่วง ต่อมาเมื่อวันที่ 25 สิงหาคม พ.ศ. 2521 ทางราชการได้แบ่งแยกท้องที่ออกมาจัดตั้งเป็นตำบลใหม่ชื่อ ตำบลขามป้อม เขตปกครองของกิ่งอำเภอเปือยน้อย จังหวัดขอนแก่น
เมื่อวันที่ 16 ธันวาคม พ.ศ. 2539 กระทรวงมหาดไทยได้เปลี่ยนแปลงฐานะสภาตำบลขามป้อมเป็น องค์การบริหารส่วนตำบลขามป้อม อำเภอเปือยน้อย จนถึงปัจจุบันนี้
ที่ตั้งและอาณาเขต.
ตำบลขามป้อมตั้งอยู่ทางทิศตะวันตกเฉียงเหนือของอำเภอ มีอาณาเขตติดต่อกับเขตการปกครองข้างเคียงดังต่อไปนี้
การแบ่งเขตการปกครอง.
ตำบลขามป้อมแบ่งเขตการปกครองออกเป็น 10 หมู่บ้าน ดังนี้
การศึกษา.
โรงเรียนระดับประถมศึกษา จำนวน 4 แห่ง
โรงเรียนระดับประถมศึกษาขยายโอกาส จำนวน 1 แห่ง
โรงเรียนระดับมัธยมศึกษา จำนวน 1 แห่ง
ศูนย์พัฒนาเด็กเล็ก จำนวน 2 แห่ง
ศูนย์การศึกษานอกโรงเรียนประจำตำบล จำนวน 1 แห่ง
การสาธารณสุข.
โรงพยาบาลรัฐ จำนวน 1 แห่ง
วิทยาลัยเทคโนโลยีไทยบริหารธุรกิจขอนแก่น

วิทยาลัยเทคโนโลยีไทยบริหารธุรกิจขอนแก่น  เดิมชื่อโรงเรียนพณิชยการขอนแก่น ภายหลังถูกยกฐานะขึ้นเป็น วิทยาลัยเทคโนโลยีพณิชยการขอนแก่น และในปัจจุบันเข้าร่วมเป็นสถาบันในเครือไทย-เทค มหาวิทยาลัยศรีปทุม จึงถูกเปลี่ยนชื่อเป็นวิทยาลัยเทคโนโลยีไทยบริหารธุรกิจขอนแก่น
ประวัติวิทยาลัย.
วิทยาลัยเทคโนโลยีไทยบริหารธุรกิจขอนแก่น ก่อวันที่ 19 มีนาคม พ.ศ. 2511 โดยมีชื่อว่า โรงเรียนพณิชยการขอนแก่น (พ.ณ.ข.)  ตั้งอยู่ถนนศรีจันทร์ ตำบลในเมือง อำเภอเมืองขอนแก่น (ปัจจุบันพื้นที่เป็นส่วงหนึ่งของ มหาวิทยาลัยศรีปทุม ขอนแก่น) ภายหลังถูกยกฐานะขึ้นเป็น วิทยาลัยเทคโนโลยีพณิชยการขอนแก่น และในปัจจุบันเข้าร่วมเป็นวิทยาลัยในเครือไทย-เทค จึงถูกเปลี่ยนชื่อเป็นวิทยาลัยเทคโนโลยีไทยบริหารธุรกิจขอนแก่น และถูกย้ายไปถนนกสิกรทุ่งสร้าง ตำบลในเมือง อำเภอเมืองขอนแก่น ที่โดยมีผู้รับใบอนุญาตคือ ดร.รัชนีพร พุคยาภรณ์ พุกกะมาน อธิการบดีมหาวิทยาลัยศรีปทุม
ซีบรัช

ซีบรัช  เป็นโปรแกรมเครื่องมือประติมากรรมดิจิทัล ที่รวมถึงการสร้างแบบจำลองสามมิติ / 2.5D, การสร้างพื้นผิว, การวาดภาพดิจิทัล ซึ่งใช้เทคโนโลยี "pixol" ที่เป็นจัดเก็บแสงสีวัสดุและข้อมูลความลึกสำหรับวัตถุทั้งหมดบนหน้าจอ ความแตกต่างหลักระหว่าง ZBrush กับแพ็กเกจการสร้างแบบจำลองอื่น ๆ ก็คือมีคล้ายกับการแกะสลัก
ซีบรัชใช้สำหรับการสร้างแบบจำลองความละเอียดสูง (สามารถเข้าถึง 40 ล้านโพลีกอน ขึ้นไป) เพื่อใช้ในภาพยนตร์เกมและภาพเคลื่อนไหวโดย บริษัท ต่าง ๆ จาก Industrial Light & Magic อิเล็กทรอนิก อาตส์ ซีบรัชใช้ระดับความละเอียดแบบไดนามิกเพื่อให้นักประดิษฐ์สามารถเปลี่ยนแปลงรูปแบบของแบบจำลองได้ ซีบรัชเป็นที่รู้จักมากที่สุดสำหรับความสามารถในประติมากรรมรายละเอียดความถี่ปานกลางถึงสูงที่ถูกวาดแบบดั้งเดิมในบัมป์แมปปิง
อังวะมิบะยา

อังวะมิบะยา ([ʔɪ́ɰ̃.wa̰ mḭ.bə.já]; "อิงวะ มิบะยา" ; ค.ศ. 1534 – 1595) เป็นพระอัครมเหสีแห่งอังวะ ระหว่าง ค.ศ. 1555 ถึง 1584 พระนางเป็นพระราชธิดาพระองค์ใหญ่ของพระเจ้าบุเรงนอง ที่ประสูติแต่พระนางอตุลสิริมหาราชเทวี และเป็นพระเชษฐภคินีของพระเจ้านันทบุเรงแห่งราชวงศ์ตองอูของพม่า เมื่อพระชนมายุได้ 20 พรรษาพระองค์เข้าพิธีอภิเษกสมรสกับตะโดเมงสอพระอนุชาต่างพระมารดาของพระเจ้าบุเรงนอง ในพิธีราชาภิเษกเป็นพระเจ้าอังวะเมื่อวันที่ 19 กุมภาพันธ์ ค.ศ. 1555 ทั้งสองพระองค์มีพระราชธิดาเพียงพระองค์เดียวคือพระนางนัตชินเมดอ ซึ่งต่อมาได้เป็นพระชายาของมังกะยอชวาที่ 1 แห่งตองอู พระราชโอรสของพระเจ้านันทบุเรง
ในวัฒนธรรมร่วมสมัย.
พระนางอังวะมิบะยาในละครโทรทัศน์ไทยเรื่อง กษัตริยา พ.ศ. 2546 ในชื่อ เจ้านางนันทวดี รับบทโดย รัชนี ศิระเลิศ 
หมายเหตุ.
<templatestyles src="Reflist/styles.css" />
เดิมพันบัลลังก์เดือด

เดิมพันบัลลังก์เดือด  เป็นละครโทรทัศน์ที่ออกอากาศในประเทศเกาหลีใต้ช่วงปี ค.ศ. 2016 กล่าวถึงประวัติของ แพค แท-กิน เจ้าชายองค์หนึ่งของราชวงศ์โชซ็อน ออกอากาศในประเทศไทยทางช่อง 3 แฟมิลี่ ตั้งแต่วันที่ 28 พฤศจิกายน พ.ศ. 2560 ทุกวันจันทร์ - ศุกร์ เวลา 19:00 น. - 20:00 น. นำแสดงโดย ชัง กึน-ซ็อก, ยอ จิน-กู, ช็อน กวัง-รย็อล, ชอย มิน-ซู, ยุน จิน-ซอ, อิม จี-ย็อน, คิม ฮยอน-วู
เนื้อเรื่องย่อ.
อีอินจวา ชายผู้มีความแค้นต่อพระราชาแห่งโชซอน เขาได้วางแผนให้ บ๊กซุน ซึ่งเป็นภรรยาของนักพนัน แพคมันกึม ใช้เสน่ห์ทำให้พระราชาหลงใหล จนในที่สุด พระเจ้าซุกจง ก็ได้แย่งชิงนางมาจากมันกึมด้วยเกมการพนัน ต่อมาบ๊กซุนได้กลายเป็น พระสนมซุกบิน ตามแผนที่อินจวาวางไว้ และได้ให้กำเนิดบุตรชาย ซุกบินกลัวว่าลูกของนางอาจจะถูกฆ่าเพราะเป็นลูกที่เกิดจากสามีเก่า นางจึงส่งลูกไปให้มันกึมเลี้ยงดูนอกวัง แต่มันกึมกลับทำตัวเสเพล ไม่เลี้ยงดูลูก ในที่สุดบุตรชายของพระสนมซุกบินก็ตกอยู่ในมือของอินจวา เขาจะใช้เด็กคนนี้ให้เป็นเครื่องมือในการแก้แค้นต่อไป หลังจากนั้นไม่นาน พระสนมซุกบินก็ได้ให้กำเนิดโอรสอีกคน นามว่า องค์ชายยอนอิง ซึ่งต่อมาได้กลายเป็นพระเจ้ายองโจ 
20 ปีผ่านไป จากเด็กชายตัวเล็กได้เติบใหญ่ เป็นที่รู้จักของผู้คนในนาม “แพคแทกิล” นักพนันมืออาชีพที่ใช้ชีวิตเสเพล เจ้าชู้ ขี้เมา เพื่อไม่ให้ตกเป็นเป้าโจมตีของเหล่าเสนาบดี และคอยมองหาโอกาสแย่งชิงบัลลังก์ เขาตามหาหลักฐานเพื่อพิสูจน์สายเลือดของตนเอง จนวันหนึ่งแทกิลได้พบกับองค์ชายยอนอิง โดยที่ทั้งคู่ไม่รู้เลยว่าอีกฝ่ายคือสายเลือดเดียวกัน ทั้งสองตกหลุมรักผู้หญิงคนเดียวกัน นามว่า ดัมซอ และยังกลายเป็นเพื่อนกันในเวลาต่อมา แต่อินจวาก็ได้คอยก่อกวนทั้งสอง ทำให้แทกิลและยอนอิงพบอุปสรรคมากมาย ยอนอิงถูกขัดขวางไม่ให้ทำงานสำเร็จ แทกิลก็ต้องตกระกำลำบากยิ่งกว่าตกนรก
โชคชะตานำพาให้แทกิลได้รับรู้ความจริงเรื่องวัยเด็กของเขา การตายของบิดา รวมถึงเรื่องมารดาที่เป็นพระสนมของพระเจ้าซุกจง ทำให้ตัวเขาต้องกลายมาเป็นสามัญชนจนถึงทุกวันนี้ ความลับที่ถูกปิดตายมาตลอดยี่สิบปีได้ถูกเปิดขึ้นอีกครั้ง ด้วยความแค้นที่สั่งสมมา แทกิลตัดสินเล่นเกมพนันครั้งยิ่งใหญ่ที่สุดในประวัติศาสตร์ เดิมพันชีวิตของตนเองกับบัลลังก์ของพระเจ้ายองโจ น้องชายร่วมสายเลือดของตนเอง ท่ามกลางการยั่วยุของอินจวาที่ต้องการให้แทกิลยึดครองบัลลังก์ และกลายเป็นพระราชาในแบบที่อินจวาต้องการ ยอนอิงต้องการปกปักษ์รักษาบัลลังก์และความมั่นคงของโชซอน ส่วนแทกิลต้องการหยุดยั้งความสูญเสียที่เกิดจากการชิงอำนาจ ศึกสายเลือดดำเนินไปโดยการชักใยของอินจวา การเล่นพนันเดิมพันที่ยิ่งใหญ่ที่สุดในประวัติศาสตร์ เพื่อแก้แค้นและยึดครองบัลลังก์ของพี่น้องร่วมสายเลือดได้เริ่มต้นขึ้น
มินเลตยาแห่งอังวะ

มินเลตยาแห่งอังวะ ([mɪ́ɰ̃ lɛʔ jà]; – 1586) เจ้าเมืองอังวะระหว่าง ค.ศ. 1584 ถึง 1586 ระหว่างรัชสมัย พระเจ้านันทบุเรง แห่ง ราชวงศ์ตองอู ของ พม่า มินเลตยาเป็นพระราชโอรสองค์เดียวของ พระเจ้าตะเบ็งชะเวตี้
มินเลตยาได้รับการแต่งตั้งให้เป็นเจ้าเมืองอังวะเมื่อ ค.ศ. 1584 โดยพระเจ้านันทบุเรงภายหลังจากที่พระเจ้านันทบุเรงสามารถปราบกบฏในเมืองอังวะภายใต้การนำของ พระเจ้าตะโดเมงสอแห่งอังวะ ลงได้สำเร็จเมื่อเดือนเมษายนปีเดียวกัน
มินเลตยามีธิดาคนเดียวคือ ขิ่นเม ซึ่งต่อมาได้เป็นพระมเหสีใน พระเจ้าญองยาน
ออโตเดสก์ มายา

ออโตเดสก์ มายา  เป็นซอฟต์แวร์เพื่องานกราฟิกส์สามมิติจากบริษัทออโตเดสก์ ด้านกราฟิกสำหรับงานทางด้าน โมเดล 3 มิติ และ แอนิเมชัน ที่ใช้สำหรับWindows, macOS และLinux ถูกใช้เพื่อสร้างโปรแกรม 3 มิติแบบโต้ตอบ รวมทั้งวิดีโอเกม, ภาพยนตร์การ์ตูนทีวีซีรีส์หรือเอฟเฟ็ก
ประวัติ.
มายา เดิมเป็นผลิตภัณฑ์แอนิเมชั่นยุคใหม่ตามโค้ดจากThe Advanced Visualizer โดย Wavefront Technologies ,PowerAnimator โดย Alias Research, Inc. และ Alias Sketch! 
ข้อมูลทั่วไป.
ออโตเดสก์ มายา เป็นโปรแกรมที่ใช้เพื่อสร้างเนื้อหา 3D เพื่อใช้ในภาพยนตร์โทรทัศน์ ,การพัฒนาเกม และสถาปัตยกรรม ซอฟต์แวร์ได้รับการออกจำหน่ายครั้งแรกสำหรับระบบปฏิบัติการ IRIX อย่างไรก็ตามการสนับสนุนนี้ถูกยกเลิกในเดือนสิงหาคม ค.ศ. 2006 หลังจากที่ออกเวอร์ชัน 6.5 มายามีทั้งฉบับ "สมบูรณ์" และ "ไม่จำกัด " จนถึงเดือนสิงหาคมปี ค.ศ. 2008 เมื่อกลายเป็นชุดเดียว
กิเยร์โม เดล โตโร

กิเยร์โม เดล โตโร โกเมซ ([ɡiˈʝeɾmo ðel ˈtoɾo]; เกิด 9 ตุลาคม ค.ศ. 1964) เป็นผู้กำกับภาพยนตร์ นักเขียนบท โปรดิวเซอร์ นักประพันธ์นวนิยาย ชาวสเปน ในการผลงานสร้างภาพยนตร์ เดล โตโรมีภาพยนตร์ภาษาสเปนแนวจินตนิมิตด้านมืด (dark fantasy) อย่างเช่น ภาพยนตร์แนวกอทิกสยองขวัญเรื่อง "The Devil's Backbone" (2001) และ "Pan's Labyrinth" (2006) เขายังมีผลงานภาพยนตร์อเมริกันกระแสหลักแนวโลดโผน อย่างภาพยนตร์โลโผนซูเปอร์ฮีโรแวมไพร์เรื่อง "Blade II" (2002) ภายยนตร์ซูเปอร์ฮีโรเหนือธรรมชาติเรื่อง "Hellboy" (2004), และภาคต่อ "" (2008) และภาพยนตร์สัตว์ประหลาดแนวนวนิยายวิทยาศาสตร์เรื่อง "Pacific Rim" (2013) ผลงานภาพยนตร์เรื่อง "The Shape of Water" (2017) ได้รับคำวิจารณ์ที่ดี และได้รับรางวัลสิงโตทองคำจากเทศกาลภาพยนตร์เวนิซ รวมถึงรางวัลออสการ์ สาขาภาพยนตร์ยอดเยี่ยม
นอกจากผลงานกำกับ เดล โตโร ยังเป็นผู้สร้างภาพยนตร์ที่มีผลงานมากมาย อย่าง "The Orphanage" (2007), "Julia's Eyes" (2010), "Biutiful" (2010), "Kung Fu Panda 2" (2011), "Puss in Boots" (2011), และ "Mama" (2013) เดิมทีเขายังได้รับเลือกจากปีเตอร์ แจ็กสัน ให้กำกับภาพยนตร์ชุด "The Hobbit" แต่เขาออกจากโครงการนี้ก่อนเนื่องจากปัญหาด้านการผลิต แต่ยังได้รับเครดิตเป็นผู้เขียนร่วมที่เขามีส่วนในการช่วยเขียนบท
ผลตอบรับ.
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 12 เรื่องของ กีเยร์โม เดล โตโร
 0–59% คำวิจารณ์ที่นักวิจารณ์ไม่ชอบ 60–100% คำวิจารณ์ที่นักวิจารณ์ชอบ<br>
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก<br>
$ ดอลลาร์สหรัฐ
รางวัลที่ได้รับ.
จำนวนรางวัลที่เข้าชิงและได้รับจากภาพยนตร์ของ กิเยร์โม เดล โตโร
ภาษาในสตาร์ วอร์ส

เรื่องแต่งชุด"สตาร์ วอร์ส"ของจอร์จ ลูคัส เป็นมหากาพย์เทพนิยายอวกาศกึ่งไซไฟที่มีบทพูดภาษาต่างดาวเป็นส่วนประกอบหนึ่งของเรื่อง "ภาษากลาง"ของตัวละครในเรื่องนี้ ที่เสมือนถูกพากย์ให้เป็นภาษาอังกฤษ คือภาษากลางแห่งกาแลกซี (Galactic Basic language) ตัวละครบางตัวจะพูดภาษาอื่นที่ไม่ใช่ภาษากลางนี้ เช่น ภาษาไชรีวุกของชิวแบคคา ภาษาดรอยด์ของอาร์ทูดีทูและบีบีเอท และภาษาฮัทท์ของแจบบาเดอะฮัทท์ เป็นต้น
ในช่วงแรกเริ่ม ภาษาสมมติต่างๆ เป็นส่วนหนึ่งของงานออกแบบเสียงประกอบ ส่วนใหญ่พัฒนาโดยเบน เบิร์ตต์ ซึ่งเป็นนักออกแบบเสียงของภาพยนตร์ภาคหลักทั้ง 6 ภาค เขาสร้างเสียงบทสนทนาต่างดาวจากเสียงของภาษาต่างๆ ที่ไม่ใช่ภาษาอังกฤษ เช่น ภาษาเกชัว ภาษาฮายา และภาษาทิเบต ซึ่งซารา ฟอร์สเบิร์ก ก็ได้นำวิธีเดียวกันนี้มาใช้ใน"อุบัติการณ์แห่งพลัง" นอกจากนี้จอร์จ ลูคัสเองก็พยายามให้ตัวอักษรที่ปรากฏในภาพยนตร์มีความแตกต่างจากภาษาอังกฤษให้มากที่สุดเท่าที่จะเป็นไปได้ จึงมีการสร้างตัวอักษรใหม่ขึ้น
มีคำวิจารณ์ต่อโครงสร้างภาษาที่ปรากฏในภาพยนตร์ว่าไม่ใช่โครงสร้างของภาษาจริงๆ เป็นแต่เพียงการจำลองเสียงให้เหมือนเป็นภาษาเท่านั้น
ภาษากลางแห่งกาแลกซี.
ภาษากลางแห่งกาแลกซี (Galactic Basic) หรือภาษากลาง (Basic) เป็นภาษากลางแบบ lingua franca ของจักรวาลเรื่องแต่งชุด"สตาร์ วอร์ส"
สำเนียงพูด.
จอร์จ ลูคัส พยายามจะให้มีความสมดุลระหว่างภาษาอังกฤษสำเนียงอเมริกันและสำเนียงอังกฤษ ผสมกันทั้งในหมู่ฝ่ายตัวเอกและฝ่ายตัวร้าย 
อักษรออเรเบช.
ออเรเบช (Aurebesh) เป็นชุดตัวอักษรที่ใช้แทนภาษาพูดกลางแห่งกาแลกซี และเป็นภาษาเขียนที่พบได้บ่อยที่สุดในเรื่องแต่งชุดนี้
ตัวอักษรของชุดตัวอักษรนี้ออกแบบโดย Joe Johnson เพื่อประกอบภาพยนตร์ตั้งแต่ไตรภาคดั้งเดิม เห็นได้บนจอแสดงผลบางจอใน"การกลับมาของเจได" ชุดตัวอักษรนี้ถูกนำมาออกแบบซ้ำให้เป็นแบบอักษร (font) ชื่อ "Star Wars 79" และถูกนำมาใช้ใน "กองทัพโคลนส์จู่โจม" โดย Metschan ซึ่งนำชุดตัวอักษรดั้งเดิมมาประกอบกับชุดตัวอักษรออเรเบชที่ประดิษฐ์ขึ้นใหม่ เพื่อใช้ในสินค้าต่างๆ ของ"สตาร์ วอร์ส"
ภาพสุดท้ายของแวนโก๊ะ

ภาพสุดท้ายของแวนโก๊ะ  เป็นภาพยนตร์แอนิเมชันแนวชีวิตและชีวประวัติ ออกฉาย พ.ศ. 2560 เล่าเรื่องของฟินเซนต์ ฟัน โคค ศิลปินชาวดัตช์ โดยเฉพาะช่วงเวลาก่อนเสียชีวิตของเขา เป็นภาพยนตร์แอนิเมชันที่ทำจากภาพวาดตลอดทั้งเรื่องเป็นเรื่องแรก เขียนบทและกำกับโดยดอรอตา กอบีแยลา และฮิว เวลช์แมน ได้รับเงินทุนสนับสนุนการผลิตโดยสถาบันภาพยนตร์โปแลนด์ และอีกส่วนหนึ่งจากโครงการระดมทุนผ่านคิกสตาร์ตเตอร์
ทุกเฟรมของภาพยนตร์เรื่องนี้รวมแล้วกว่า 65,000 เฟรม เป็นภาพวาดบนผืนผ้าใบ ใช้เทคนิคคล้ายคลึงกับผลงานภาพวาดของฟัน โคค ซึ่งเป็นผลงานของคณะศิลปินรวมแล้ว 115 คน ภาพยนตร์เรื่องนี้ออกฉายครั้งแรกในเทศกาลภาพยนตร์แอนิเมชันนานาชาติอานซี พ.ศ. 2560 ได้รับรางวัลภาพยนตร์แอนิเมชันขนาดยาวยอดเยี่ยมจาก รางวัลภาพยนตร์ยุโรป ครั้งที่ 30 ซึ่งจัดในเบอร์ลิน
ประเทศบาฮามาสในโอลิมปิกฤดูร้อน 2016

ประเทศบาฮามาส เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติบาฮามาสได้ส่งทีมนักกีฬาที่ผ่านการคัดเลือกทั้งหมด 28 คน เข้าร่วมแข่งขันใน 3 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 1 เหรียญทอง 0 เหรียญเงิน และ 1 เหรียญทองแดง รวมทั้งหมด 2 เหรียญ
ว่ายน้ำ.
ผลการแข่งขัน
ประเทศบาห์เรนในโอลิมปิกฤดูร้อน 2016

ประเทศบาห์เรน เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติบาห์เรนได้ส่งทีมนักกีฬาที่ผ่านการคัดเลือกทั้งหมด 35 คน เข้าร่วมแข่งขันใน 4 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 1 เหรียญทอง 1 เหรียญเงิน รวมทั้งหมด 2 เหรียญ
ว่ายน้ำ.
ผลการแข่งขัน
ประเทศบังกลาเทศในโอลิมปิกฤดูร้อน 2016

ประเทศบังกลาเทศ เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติบังกลาเทศได้ส่งทีมนักกีฬาที่ผ่านการคัดเลือกทั้งหมด 7 คน เข้าร่วมแข่งขันใน 5 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
ว่ายน้ำ.
ผลการแข่งขัน
เสียวหมี่

บริษัทเสียวหมี่  หรือ เสียวหมี่ เป็นบริษัทจีน ก่อตั้งในเดือนเมษายน พ.ศ. 2553 มีสำนักงานใหญ่ในปักกิ่ง ประเทศจีน ผลิตและลงทุนเกี่ยวกับสินค้าอิเล็กทรอนิกส์ เช่น สมาร์ตโฟน โมบายล์แอป แล็ปท็อป เอียร์โฟน ฯลฯ ตลอดจนสินค้าอื่น ๆ เช่น กระเป๋า รองเท้า ฯลฯ
เสียวหมี่ออกผลิตภัณฑ์สมาร์ตโฟนของตนเองในเดือนสิงหาคม พ.ศ. 2554 และได้ส่วนแบ่งในตลาดจีนอย่างรวดเร็ว จนกลายเป็นบริษัทสมาร์ตโฟนรายใหญ่ที่สุดของประเทศจีนใน พ.ศ. 2557 และกลายเป็นบริษัทผลิตสมาร์ตโฟนรายใหญ่ที่สุดเป็นอันดับ 4 ของโลกเมื่อเริ่มครึ่งหลังของปี พ.ศ. 2561 มีตลาดใหญ่ที่สุดอยู่ในประเทศจีน และตลาดใหญ่เป็นอันดับ 2 อยู่ในประเทศอินเดีย
ทวีศิลป์ วิษณุโยธิน

นายแพทย์ ทวีศิลป์ วิษณุโยธิน เป็นนายแพทย์ชาวไทย รู้จักในฐานะโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19)  หรือ ศบค. ทำหน้าที่สื่อสารต่อประชาชนในสภาวะสถานการณ์การระบาดทั่วของโคโรนาไวรัสในประเทศไทย พ.ศ. 2563 ปัจจุบันดำรงตำแหน่งอธิบดีกรมการแพทย์กรรมการแพทยสภาและกรรมการอิสระ ธนาคารออมสินอดีตอธิบดีกรมการแพทย์แผนไทยและการแพทย์ทางเลือก เเละเคยดำรงตำแหน่งรองปลัดกระทรวงสาธารณสุข
ประวัติ.
ทวีศิลป์ เป็นชาวตำบลในเมือง อำเภอเมือง จังหวัดนครราชสีมา เกิดเมื่อวันที่ 11 มิถุนายน 2508 บิดาชื่อ เว้งกวง แซ่โต๋ว มารดาชื่อ เพ็ญนภา มีพี่น้องทั้งหมด 5 คน โดยเป็นลูกคนที่ 2 เป็นน้องชายนาย ทวีศักดิ์ วิษณุโยธิน เจ้าของธุรกิจเอบีพี กรุ๊ป และเป็นพี่ชาย นายแพทย์ทวีชัย วิษณุโยธิน ผู้อำนวยการสำนักงานป้องกันควบคุมโรคที่ 9 นครราชสีมา และ รศ.นพ.ทวีโชค วิษณุโยธิน หัวหน้าสาขาวิชาออร์โธปิดิกส์ คณะแพทยศาสตร์ มหาวิทยาลัยขอนแก่น และนางสาวระวีวรรณ วิษณุโยธิน ครอบครัวมีอาชีพค้าขาย เปิดร้านโชห่วยอยู่หน้าตลาดเทศบาล 2 จังหวัดนครราชสีมา บิดาประสบอุบัติเหตุจนต้องตัดขา ทุกคนในบ้านจึงช่วยทำงาน รวมถึงทวีศิลป์ที่ต้องช่วยเลี้ยงหมู พับถุงขาย กรอกน้ำกรด ทำขนมผิง ฯลฯ
เขาจบการศึกษาระดับประถมศึกษาที่โรงเรียนอนุบาลนครราชสีมา ระดับมัธยมศึกษาที่โรงเรียนบุญวัฒนา จบการศึกษาระดับปริญญาตรีจากคณะแพทยศาสตร์ มหาวิทยาลัยขอนแก่น โดยเป็นการสอบโควตา หลังจากเรียนจบแพทยศาสตรบัณฑิต จากมหาวิทยาลัยขอนแก่นเมื่อปี 2532 เริ่มทำงานที่โรงพยาบาลจิตเวช นครราชสีมา เป็นเวลา 2 ปี หลังจากนั้นก็ได้เข้าเรียนที่สถาบันจิตเวชศาสตร์สมเด็จเจ้าพระยา และได้เข้าทำงาน ณ ที่ดังกล่าว และทำหน้าที่สอนนักศึกษาแพทย์ไปด้วย
จนปี 2537 ก็ตัดสินใจไปเรียนต่อเพิ่มเติมที่ มหาวิทยาลัยอิลลินอยส์แอทชิคาโก ชิคาโก สหรัฐอเมริกา ทางด้านประสาทจิตเวชศาสตร์ ช่วงที่อยู่ที่โรงพยาบาลสมเด็จเจ้าพระยา เริ่มทำหน้าที่ตอบคำถามเรื่องจิตเวชผ่านสื่อต่าง ๆ เช่นรายการล้อมรั้วด้วยรักทางวิทยุ INN รายการโทรทัศน์หลายรายการ ซึ่งเป็นส่วนหนึ่งที่ผลักดันให้เขาเป็นที่รู้จักของคนทั่วไป 
จนราวปี พ.ศ. 2546 – 2547 มีข้าราชการอาวุโส สังกัดกระทรวงสาธารณสุขให้ย้ายมาอยู่กับทางกระทรวงสาธารณสุข เริ่มจากการเป็นโฆษกกรมสุขภาพจิต แล้วขึ้นเป็นผู้อำนวยการสำนักสุขภาพจิตและสังคม พร้อมดำรงตำแหน่งโฆษกกระทรวงสาธารณสุข ดำรงตำแหน่ง ผู้อำนวยการสถาบันสุขภาพจิตเด็กและวัยรุ่นราชนครินทร์ (2552-2556) และผู้อำนวยการสถาบันกัลยาณ์ราชนครินทร์ (2556-2560)
วันที่ 1 มีนาคม พ.ศ. 2560 ดำรงตำแหน่ง ผู้อำนวยการสถาบันจิตเวชศาสตร์สมเด็จเจ้าพระยา
วันที่ 30 มีนาคม พ.ศ. 2561 ดำรงตำแหน่ง สาธารณสุขนิเทศก์ (นายแพทย์ทรงคุณวุฒิ) สำนักงานปลัดกระทรวง กระทรวงสาธารณสุข จากนั้นวันที่ 26 มีนาคม พ.ศ. 2563 ได้รับการแต่งตั้งให้ดำรงตำแหน่งโฆษก ศบค.ในวันที่ 1 ตุลาคม พ.ศ. 2565 ได้รับการโปรดเกล้าแต่งตั้งเป็นรองปลัดกระทรวงสาธารณสุข และเป็นแพทย์ที่ โรงพยาบาลสมิติเวช สุขุมวิท กระทั่งวันที่ 6 ตุลาคม 2566 นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข ได้ลงนามในคำสั่งกระทรวงสาธารณสุข ที่ 1454/2566 แต่งตั้งให้นายแพทย์ทวีศิลป์ เป็นรักษาราชการแทนอธิบดีกรมการแพทย์แผนไทยและการแพทย์ทางเลือก โดยให้มีผลตั้งแต่วันที่ 9 ตุลาคม 2566 จนกว่าจะมีพระบรมราชโองการโปรดเกล้าฯ หลังจากเมื่อวันที่ 3 ตุลาคม 2566 ที่ประชุมคณะรัฐมนตรีมีมติให้เห็นชอบนายแพทย์ทวีศิลป์ดำรงตำแหน่งแทนตำแหน่งที่ว่างเนื่องจากเกษียณอายุราชการ
ด้านชีวิตส่วนตัว สมรสกับวิไลรัตน์ วิษณุโยธิน เป็นกุมารแพทย์ มีบุตรด้วยกัน 2 คน ชื่อ ธรรศและธนวินท์
เครื่องราชอิสริยาภรณ์.
ทวีศิลป์ วิษณุโยธิน ได้รับพระราชทานเครื่องอิสริยาภรณ์ ดังนี้
กรมปฏิบัติการพิเศษ หน่วยบัญชาการอากาศโยธิน

กรมปฏิบัติการพิเศษ หน่วยบัญชาการอากาศโยธิน  หรือ คอมมานโด กองทัพอากาศไทย  เป็นหน่วยในฝูงบินปฏิบัติการรบพิเศษของหน่วยบัญชาการอากาศโยธิน ซึ่งมีอยู่ตั้งแต่ปลาย พ.ศ. 2519 โดยเป็นส่วนหนึ่งของกองทัพอากาศไทย ซึ่งตั้งอยู่ใกล้กับท่าอากาศยานนานาชาติดอนเมือง และเตรียมความสามารถในการต่อต้านการจี้เครื่องบิน
ประวัติ.
กรมปฏิบัติการพิเศษ มีจุดเริ่มต้นในปี พ.ศ. 2519 จากหลักสูตรที่กองทัพอากาศได้ตั้งขึ้นเป็นพิเศษ เพื่อช่วยเหลือนักบินและผู้ปฏิบัติงานในอากาศที่ถูกยิงตกโดยศัตรู หรือต้องร่อนลงฉุกเฉินด้วยเหตุต่าง ๆ รวมไปถึงการตอบสนองเหตุการณ์การปล้นยึดอากาศยานทั้งของรัฐและเอกชน และการก่อการร้ายสากล จึงได้ก่อตั้งหน่วยงานขึ้นมาครั้งแรกในระดับกองร้อย ชื่อว่า กองร้อยปฏิบัติการพิเศษ สังกัดกองพันสารวัตรทหารอากาศที่ 2 สำนักงานผู้บังคับทหารอากาศดอนเมือง และบรรจุเจ้าหน้าที่ที่ปฏิบัติงานในด้านของการค้นหาและช่วยชีวิตเข้าในหน่วย ต่อมาในวันที่ 30 ตุลาคม พ.ศ. 2520 ได้มีการชื่อหน่วยเป็น เจ้าหน้าที่ปฏิบัติการพิเศษ ประกอบด้วยกำลังชุดแรกจำนวน 17 นาย
จากนั้นวันที่ 30 ธันวาคม พ.ศ. 2520 ได้มีคำสั่งกองทัพอากาศ ให้จัดตั้ง กองร้อยปฏิบัติการพิเศษ ขึ้นมาอย่างเป็นทางการ จึงถือว่าวันนี้เป็นวันสถาปนาหน่วย โดยได้บรรจุข้าราชการทหารอากาศที่ผ่านหลักสูตรการจู่โจม การโดดร่ม การดำรงชีพในป่า และการปฐมพยาบาลเข้าทำงานในกองร้อยนี้
ด้วยความต้องการกำลังพลเจ้าหน้าที่ที่มากขึ้น ทำให้ในปี พ.ศ. 2521 ได้มีการเปิดฝึก หลักสูตรปฏิบัติการพิเศษ ขึ้นเป็นครั้งแรก เพื่อฝึกเจ้าหน้าที่ปฏิบัติการพิเศษให้มีศัพยภาพมากขึ้น และมีมาตรฐานเดี่ยวกับระดับสากล และปรับหลักสูตรการฝึกเพื่อสอดรับกับสถานการณ์ที่เปลี่ยนไปอยู่ตลอด
ในปี พ.ศ. 2528 กองร้อยปฏิบัติการพิเศษ ซึ่งเดิมอัตรานาวาอากาศตรี ได้รับการยกฐานะขึ้นเป็น กองปฏิบัติการพิเศษ เป็นอัตรานาวาอากาศโท ขึ้นตรงกับกรมอากาศโยธิน ประกอบด้วยหน่วยงานภายในคือ กองบังคับการ กองร้อยปฏิบัติการพิเศษ กองร้อยรถเกราะ กองร้อยสุนัขทหาร กองร้อยสนับสนุน และมีการปรับอัตราขึ้นอีกครั้งในปี พ.ศ. 2534 ขึ้นเป็น นาวาอากาศเอกพิเศษ ขึ้นตรงต่อหน่วยบัญชาการอากาศโยธิน มีหน่วยงานภายในประกอบไปด้วย กองบังคับการ กองร้อยปฏิบัติการพิเศษ กองร้อยค้นหาช่วยชีวิตและควบคุมการรบ กองร้อยรถเกราะ กองร้อยส่งทางอากาศ กองร้อยสุนัขทหาร และแผนกสนับสนุน
ในปี พ.ศ. 2539 ได้มีการปรับฐานะ จากกองปฏิบัติการพิเศษ เป็น กรมปฏิบัติการพิเศษ ขึ้นตรงต่อหน่วยบัญชาการอากาศโยธิน กองบัญชาการยุทธทางอากาศ มีหน่วยงานภายในประกอบไปด้วย กองบังคับการ, กองพันปฏิบัติการพิเศษ 1, กองพันปฏิบัติการพิเศษ 2, กองร้อยรถเกราะ กองร้อยสุนัขทหาร, แผนกสนับสนุน และฝ่ายส่งทางอากาศ และเปลี่ยนมาขึ้นตร่งต่อหน่วยบัญชาการอากาศโยธินในปี พ.ศ. 2552
ต่อมาในปี พ.ศ. 2553 กรมปฏิบัติการพิเศษได้ขยายอัตรากำลังภายใน แบ่งการบังคับบัญชาออกเป็น 4 หน่วย ประกอบไปด้วย กองบังคับการ, กองพันปฏิบัติการพิเศษ 1, กองพันปฏิบัติการพิเศษ 2, กองพันปฏิบัติการพิเศษ 3 และใช้งานจนถึงปัจจุบัน
หยวนเสี่ยวชี

หยวนเสี่ยวชี (จีนตัวเต็ม : 阮小七 / อังกฤษ : Ruan Xiaoqi) สำเนียงแต้จิ๋วคือ อวนเซียวชิด เป็นตัวละครสมมุติจากซ้องกั๋ง และเป็นผู้กล้าอันดับที่ 31 ของเหลียงซาน มีฉายาคือ พญายม (จีน : 活閻羅 / อังกฤษ : Living King Yama)
เขาเป็นน้องชายของหยวนเสี่ยวเอ้อกับหยวนเสี่ยวอู่ เขากับพี่ชายอาศัยอยู่ที่หมู่บ้านสื่อเจี๋ย (石碣村 ท.เจียกัด ; ปัจจุบันคือเขตเหลียงซาน มณฑลซานตง) และทำอาชีพเป็นชาวประมง ต่อมาได้ร่วมมือกับเฉาไก้ ไปปล้นของขวัญวันเกิดราชครูไช่จิง และได้ขึ้นเขาเหลียงซาน ต่อมาเขาได้รับตำแหน่งเป็นผู้อำนวยการกองเรือรบพร้อมกับพี่ชาย มีช่วงหนึ่งที่เขากับจางเหิงเสียทีให้กับกลยุทธ์ของกวนเซิ่งจนถูกจับ แต่ก็ได้เป็นอิสระ หลังจากที่กวนเซิ่งขอยอมแพ้และเข้าร่วมกับเหลียงซาน
เขาเป็นหนึ่งในผู้กล้าที่รอดตายในช่วงศึกฟางล่า แต่ไม่ได้รับการแต่งตั้งจากทางการ เนื่องจากมีกรณีที่เขาไปใส่ชุดของฟางล่า เขาจึงตัดสินใจกลับไปใช้ชีวิตอย่างสงบสุขที่บ้านเกิด
ดินแดนอัลไต

ดินแดนอัลไต (#เปลี่ยนทาง , ,) เป็นหนึ่งหน่วยองค์ประกอบของประเทศรัสเซีย (ดินแดน) มีเขตแดนติดกับ (หมุนตามเข็มนาฬิกาจากทางทิศตะวันตก) ประเทศคาซัคสถาน (จังหวัดอีสต์คาซัคสถานและจังหวัดปัฟโลดาร์), แคว้นโนโวซีบีสค์และแคว้นเคเมโรโว และสาธารณรัฐอัลไต เมืองหลวงของดินแดน คือ บาร์นาอุล จากข้อมูลสำรวจสำมะโนประชากรปี ค.ศ. 2010 ดินแดนมีประชากร 2,419,755 คน
สุรจิต จารุเศรนี

พลเอก สุรจิต จารุเศรนี (1 กรกฎาคม พ.ศ. 2449 – 2 ตุลาคม พ.ศ. 2511) อดีตรัฐมนตรีว่าการกระทรวงเกษตร ในรัฐบาลจอมพล สฤษดิ์ ธนะรัชต์ และรัฐบาลจอมพล ถนอม กิตติขจร เป็นรัฐมนตรีที่ถูกศาลตัดสินจำคุกในคดีรับสินบนสัมปทานป่าไม้ ในขณะดำรงตำแหน่ง
ประวัติ.
พลเอก สุรจิต รับราชการทหารในสังกัดกองทัพบก เคยโอนไปเป็นอธิบดีกรมโฆษณาการ (ชื่อในขณะนั้น) ในปี พ.ศ. 2493 และกลับมาดำรงตำแหน่งเจ้ากรมส่งกำลังบำรุงทหารบก ในปี พ.ศ. 2495 - 2497 จากนั้นกลับไปเป็นอธิบดีกรมประชาสัมพันธ์ ในปี พ.ศ. 2500-2506
พลเอก สุรจิต ได้รับการแต่งตั้งเป็นรัฐมนตรีว่าการกระทรวงเกษตร ในรัฐบาลจอมพล สฤษดิ์ ธนะรัชต์ ในปี พ.ศ. 2502 แทนนายสวัสดิ์ มหาผล ซึ่งถึงแก่อนิจกรรม และได้รับแต่งตั้งต่อเนื่องอีกวาระหนึ่ง ในรัฐบาลจอมพล ถนอม กิตติขจร ซึ่งเข้ามาทำหน้าที่หลังการถึงแก่อสัญกรรมของจอมพล สฤษดิ์ ธนะรัชต์ ในปี พ.ศ. 2506 แต่เขาก็ได้ลาออกจากตำแหน่งในเวลาต่อมา
คดีความ.
ต่อมาเขาถูกตัดสินจำคุกในคดีเกี่ยวกับการรับสินบนการสัมปทานป่าไม้ โดยถูกนายสมฤกษ์ กิตติสุวรรณ พ่อค้าเพชรย่านสะพานหัน ฟ้องร้องว่า "เรียกสินบน" เพื่อแลกกับการได้รับอนุญาตให้เช่าที่ดินป่าสงวนแห่งชาติในจังหวัดยะลากว่า 100,000 ไร่ โดยเรียกรับผลประโยชน์ตอบแทนไร่ละ 25 บาทให้แก่ พล.อ.สุรจิต และค่าตอบแทนไร่ละ 15 บาท ให้แก่นางจำรูญ ศศิประภา แต่นายสมฤกษ์กลับไม่ได้รับอนุญาต จนทำให้พลเอก สุรจิต ต้องลาออกจากตำแหน่งรัฐมนตรี ศาลฎีกาพิพากษาให้พลเอกสุรจิต จำคุก 15 ปี จนกระทั่งเสียชีวิตในเรือนจำกลางคลองเปรมเนื่องจากหัวใจวาย และจำคุกภรรยาของเขาคือ คุณหญิงน้อมจิตร จารุเศรนี และเพื่อนภรรยาคือ นางจำรูญ ศศิประภา จำนวน 10 ปี
เครื่องราชอิสริยาภรณ์.
พลเอก สุรจิต จารุเศรนี ได้รับพระราชทานเครื่องราชอิสริยาภรณ์ของประเทศไทยและเครื่องราชอิสริยาภรณ์ของต่างประเทศต่างๆ ดังนี้
ซ่งชิง

ซ่งชิง (จีนตัวเต็ม : 宋清 / อังกฤษ : Song Qing) สำเนียงแต้จิ๋วคือ ซ้องเช็ง เป็นตัวละครสมมุติจากซ้องกั๋ง เป็นผู้กล้าลำดับที่ 76 ของเขาเหลียงซาน และเป็นคนที่ 40 ในตำแหน่ง 72 สหายดิน มีฉายาว่า พัดเหล็ก (จีน : 鐵扇子 / อังกฤษ : Iron Fan)
เขาเป็นน้องชายของซ่งเจียง ถูกบรรยายว่าเป็นคนเก็บตัวและเป็นคนเรียบง่าย ในช่วงที่ซ่งเจียงกำลังหนีคดีฆาตกรรมนางเหยียนผอซี ไปอยู่กับเยี่ยนชุนและฮัวหยงที่เขาชิงฟงนั้น ซ่งชิงได้เขียนจดหมายไปถึงพี่ชายว่าบิดานั้นตายเสียแล้ว อยากให้กลับมาสวดกงเต๊กที่บ้าน ครั้นซ่งเจียงกลับมาถึงบ้าน ก็ยังพบว่าซ่งไท่กง ผู้เป็นบิดานั้น ยังสบายดี แต่ที่ทำเช่นนั้น เพียงเพราะอยากให้มามอบตัวกับทางการ
ซ่งชิงเข้าร่วมกับเขาเหลียงซาน หลังจากที่ซ่งเจียงได้พบกับเจ้าแม่เฮียนหนึง และได้ตำแหน่งเป็นผู้จัดงานเลี้ยง เขาเป็นหนึ่งในผู้กล้าที่รอดตายจากศึกฟางล่า หลังจากที่ซ่งเจียงเสียชีวิต เขาก็ไปใช้ชีวิตอย่างสงบที่อำเภอยิ้นเฉิงซึ่งเป็นบ้านเกิด
หยวนเสี่ยวเอ้อ

หยวนเสี่ยวเอ้อ (จีนตัวเต็ม : 阮小二 / อังกฤษ : Ruan Xiao'er) สำเนียงแต้จิ๋วคือ อวนเซียวยี่ เป็นตัวละครสมมุติจากซ้องกั๋ง และเป็นผู้กล้าลำดับที่ 27 แห่งเขาเหลียงซาน มีฉายาว่า ยักษ์เฝ้าศาล (จีน : 立地太歲 / อังกฤษ : Tai Sui Who Stands His Ground) เขาเป็นพี่ชายของหยวนเสี่ยวอู่กับหยวนเสี่ยวชี อาศัยอยู่ที่หมู่บ้านสื่อเจี๋ย (石碣村 ท.เจียกัด ; ปัจจุบันคือเขตเหลียงซาน มณฑลซานตง)
ต่อมา เขาและน้องชาย ได้เข้าร่วมกับเฉาไก้ ไปปล้นของขวัญวันเกิดราชครูไช่จิง และได้ขึ้นเขาเหลียงซาน ต่อมาเขาได้รับตำแหน่งเป็นผู้อำนวยการกองเรือรบ ในช่วงการศึกกับฟางล่า เขาได้รับคำสั่งจากซ่งเจียง ให้ไปรบกับกองเรือรบของฝ่ายศัตรูที่ริมน้ำใกล้เนินเขามังกรดำ (烏龍嶺 ท.โอวเล่งเนีย ; ปัจจุบันอยู่ในแถวเจ้อเจียง) โดยมี ถงเวย ถงเหมิ่ง และ เมิ่งคัง เป็นผู้ช่วย แต่เสียทีให้กับฝ่ายศัตรู และเขาก็ตายในการรบพร้อมกับเมิ่งคัง
หยวนเสี่ยวอู่

หยวนเสี่ยวอู่ (จีนตัวเต็ม : 阮小五 / อังกฤษ : Ruan Xiaowu) สำเนียงแต้จิ๋วคือ อวนเซียวเหงา เป็นตัวละครสมมุติจากซ้องกั๋ง และเป็นผู้กล้าอันดับที่ 29 ของเหลียงซาน มีฉายาคือ ผู้เสี่ยงชีวิต (จีน : 短命二郎 / อังกฤษ : Short-lived Second Brother / บางครั้งก็แปลเป็น น้องสองผู้อายุสั้น กับ เพชรฆาตไร้น้ำใจ) เขาเป็นน้องชายของหยวนเสี่ยวเอ้อและเป็นพี่ชายของหยวนเสี่ยวชี อาศัยอยู่ที่หมู่บ้านสื่อเจี๋ย (石碣村 ท.เจียกัด ; ปัจจุบันคือเขตเหลียงซาน มณฑลซานตง)
ต่อมาได้ร่วมมือกับเฉาไก้ ไปปล้นของขวัญวันเกิดราชครูไช่จิง และได้ขึ้นเขาเหลียงซาน ต่อมาได้รับตำแหน่งเป็นผู้อำนวยการกองเรือรบ ในช่วงศึกฟางล่า เขาได้เป็นสายลับเพื่อคอยดูความเคลื่อนไหวของศัตรูที่เมืองกังหนำ โดยมี หยวนเสี่ยวชี หลี่จุ้น ถงเวย ถงเหมิ่ง เป็นผู้ช่วย ครั้นเมืองกังหนำถูกซ่งเจียงกับหลูจุ้นอี้เข้าตีแตก หยวนเสี่ยวอู่และอีก 4 คน ก็พยายามที่จะออกจากเมืองเพื่อไปพบกับทัพหลักของซ่งเจียง แต่หยวนเสี่ยวอู่หนีไม่ทัน ถูกโหลวหมิ่นจง (婁敏中 ท.ลูเมี้ยนตง) ฆ่าตาย
กู้ต้าเส่า

กู้ต้าเส่า (แต้จิ๋ว: โกวตั่วซ้อ; แปลว่า "ซ้อใหญ่กู้/โกว") ฉายา หมู่ต้าฉง ("แม่เสือ") เป็นตัวละครในนวนิยายจีน เรื่อง "ซ้องกั๋ง" (ฮกเกี้ยน; จีนมาตรฐาน: ซ่งเจียง; #เปลี่ยนทาง) จัดเป็นผู้กล้าลำดับที่ 101 ในกลุ่ม 108 ผู้กล้า (一百單八將)
ภูมิหลัง.
นวนิยาย "ซ้องกั๋ง" พรรณนาว่า ซ้อใหญ่กู้เป็นสตรีมีคิ้วหนา ตาโต หน้ากลม เอวใหญ่ ที่ศีรษะและข้อมือสวมเครื่องประดับหลายอย่าง แต่นางต่างจากสตรีทั่วไปในยุคของนางตรงที่นางไม่ใฝ่ใจงานบ้าน แต่สนใจทำเรื่องดิบเถื่อนและอาชญากรรม ชำนาญการใช้อาวุธยาว เช่น หอก และพลอง ทั้งสามารถรับมือคู่ต่อสู้ 20–30 คนพร้อมกัน และนางยังมักโบยตีสามี คือ ซุน ซิน (孫新) ทำให้นางได้ฉายา "แม่เสือ" 
นางกับสามีเปิดโรงเตี๊ยมที่เติงโจว (登州) ในภาคตะวันออกของชานตง (山东) ปัจจุบัน
สามีของนางมีน้องชายคนหนึ่ง ชื่อ ซุน ลี่ (孫立) เป็นทหารอยู่ที่เติงโจว และซุน ลี่ มีน้องเขย ชื่อ เยฺว่ เหอ (樂和) เป็นผู้คุมคุกอยู่ที่เติงโจวเช่นกัน
การปล้นคุกเติงโจว.
วันหนึ่ง ซ้อใหญ่กู้ได้ข่าวจากเยฺว่ เหอ ว่า พี่น้องเซี่ย เจิน (解珍) กับเซี่ย เป่า (解寶) ถูกพิพากษาประหารชีวิตด้วยข้อหาเท็จ และถูกขังระหว่างรอประหาร นาง พร้อมด้วยสามี และเยฺว่ เหอ กับโจรพี่น้องนาม โจว ยฺเวียน (鄒淵) กับโจว รุ่น (鄒潤) จึงวางแผนปล้นคุกช่วยพี่น้องสกุลเซี่ย แต่นางวิตกว่า ซุน ลี่ ซึ่งเป็นทหาร จะขัดขวาง จึงลวงซุน ลี่ มาคุยด้วย แล้วบีบให้เขาเข้าร่วม ซุน ลี่ เดิมทีอิดเอื้อน แต่เมื่อเห็นว่า เรื่องนี้แม้ไม่ชอบด้วยกฎหมาย แต่ชอบด้วยคุณธรรม จึงเข้าด้วย
แผนการเริ่มโดยเยฺว่ เหอ แอบเปิดประตูคุกไว้ให้คนอื่น ๆ เข้ามาชิงตัวโทษ และเยฺว่ เหอ คอยเบี่ยงเบนความสนใจของผู้คุมคนอื่น ๆ เมื่อช่วยพี่น้องสกุลเซี่ยได้แล้ว ทั้งหมดหนีไปกบดานอยู่ที่บึงริมภูเขาเหลียง (梁山) ก่อนจะเข้าร่วมกลุ่มกับโจรคนอื่น ๆ ที่นั่น
การรบที่หมู่บ้านสกุลจู้.
ในคราวที่กลุ่มโจรแห่งภูเขาเหลียงต้องต่อสู้กับชาวหมู่มู่บ้านสกุลจู้ (祝家村) ซุน ลี่ อาสาจะเข้าไปเป็นไส้ศึกในหมู่บ้านโดยอาศัยความสัมพันธ์กับลฺหวาน ถิง-ยฺวี่ (欒廷玉) ซึ่งเป็นครูฝึกยุทธ์อยู่ในหมู่บ้าน และเคยเป็นศิษย์สำนักเดียวกัน เมื่อโจรคนอื่น ๆ เห็นด้วย ซุน ลี่ กับพวก ซึ่งรวมถึงซ้อใหญ่กู้ จึงดำเนินตามแผน โดยลวง ลฺหวาน ถิง-ยฺวี่ และสกุลจู้ ว่า พาคนมาช่วยรับมือกับกลุ่มโจรภูเขาเหลียง ลฺหวาน ถิง-ยฺวี่ และสกุลจู้ ยินดีให้ซุน ลี่ กับพวกเข้าพำนักในหมู่บ้าน แต่ไม่เชื่อว่า ซุน ลี่ กับพวกจะมาช่วยเหลือโดยน้ำใสใจจริงดังว่า
จนกระทั่งซุน ลี่ แสร้งเอาชนะและจับตัวฉือ ซิ่ว (石秀) หนึ่งในสมาชิกโจรภูเขาเหลียง ซุน ลี่ จึงได้รับความไว้วางใจเต็มที่จากชาวหมู่บ้านสกุลจู้
เมื่อซุน ลี่ กับพวกสบช่อง ก็สร้างความปั่นป่วนในหมู่บ้านสกุลจู้ และเปิดโอกาสให้กลุ่มโจรภูเขาเหลียงบุกเข้ายึดหมู่บ้านได้โดยราบคาบ
ชีวิตภายหลัง.
เมื่อราชสำนักของจักรพรรดิซ่งฮุ่ยจง (宋徽宗) จะใช้กลุ่มโจรภูเขาเหลียงไปรบกับราชวงศ์เหลียว (遼朝) โดยแลกกับการอภัยโทษความผิดทั้งหลายที่เคยก่อไว้ ซ้อใหญ่กู้กับสามีรับหน้าที่เตรียมการต้อนรับราชทูตของราชสำนักที่จะมายังภูเขาเหลียง และซ้อใหญ่กู้ก็ได้ออกรบด้วย แม้การรบจะทำให้โจรภูเขาเหลียงล้มตายลงมาก แต่ซ้อใหญ่กู้อยู่ในกลุ่มที่รอดชีวิตกลับไปเมืองหลวงทูลถวายรายงานถึงชัยชนะ ราชสำนักประทานบรรดาศักดิ์ "ตง-ยฺเหวียนเซี่ยน-จฺวิน" (東源縣君) ให้แก่นาง และในบั้นปลายชีวิต นางกลับไปอาศัยอยู่กลับครอบครัวที่เติงโจวดังเดิม
เหริน เจียหลุน

เหริน เจียหลุน (, เกิด 11 เมษายน ค.ศ. 1989), หรือเป็นที่รู้จักในชื่อ อัลเลน เหริน เป็นนักแสดง นักร้องชาวจีน เขามีชื่อเสียงจากละครอิงประวัติศาสตร์เรื่อง "ศึกชิงบัลลังก์ราชวงศ์ถัง" (2017) และประสบความสำเร็จอย่างมากกับบท สวี่เซวียน ใน "ลิขิตรักนางพญางูขาว" (2018) และบท ลู่อี้ ใน "องครักษ์เสื้อแพร" (2019) "ทุกชาติภพกระดูกงาม" ภาคอดีต , ภาคปัจจุบัน (2021) "ทาสรักปีศาจ" (2022)
ประวัติก่อนเข้าวงการ.
เหรินเจียหลุนเคยเป็นนักกีฬาปิงปองอาชีพ ที่เทรนมาพร้อมกับนักกีฬาปิงปองชื่อดัง โจว หยู และ จ้างจี้เคอ เขาเข้าทีมนักกีฬาปิงปองจังหวัดชานตงเมื่ออายุ 9 ปี และฝึกฝนอย่างหนักมาตลอด จนกระทั่งเมื่ออายุ 16 ปี เขาต้องเลิกเล่นกีฬาไปเพราะอาการบาดเจ็บ
ตั้งแต่ปี 2009 เขาเข้าร่วมรายการประกวดสตาร์หลายรายการ รวมถึงรายการ Super Boy และ Korean Star ทางช่องหูหนาน แต่เดิมเขามีแผนจะเดบิวเป็นบอยแบนด์จีน-เกาหลี แต่ล้มเลิกในปี 2014 ด้วยสาเหตุที่ไม่เปิดเผย
ชีวิตการทำงาน.
ในปี 2014 เหรินเจียหลุนถ่ายทำละครโทรทัศน์เรื่องแรก "Detective Dee" โดยรับบทนำ ละครออกอากาศล่าช้าโดยไปออกอากาศในปี 2017 ในปี 2016 เขารับบทในละครแอคชั่นแฟนตาซี "Noble Aspirations" และละครอาชญากรรมเรื่อง "Memory Lost"
เหรินเจียหลุนเริ่มมีชื่อเสียงโด่งดังในปี 2017 หลังจากเขารับบทในละครย้อนยุค ศึกชิงบัลลังก์ราชวงศ์ถัง การถ่ายทอดบท หลี่ชู ของเขาสร้างความประทับใจให้ผู้ชมเป็นอันมากและการแสดงของเขาได้รับคำวิจารณ์ที่ดีมาก เขาได้รับรางวัลนักแสดงยอดเยี่ยมจาก the 4th Hengdian Film and TV Festival of China
ในปี 2018 เหรินเจียหลุนนำแสดงในละครโรแมนติกแฟนตาซีเรื่อง ลิขิตรักนางพญางูขาว สร้างจาก ตำนานนางพญางูขาว รับบทเป็น สวี่เซวียน 
ในปี 2019 เขารับบทในละครกำลังภายใน องครักษ์เสื้อแพร การรับบทคู่ ถานซงยวิ้น ได้รับชื่นชมเรื่องเคมีที่ลงตัวและการแสดงทางสายตาของเหรินเจียหลุน ทำให้เป็นที่กล่าวขวัญถึงและทำให้ละครประสบความสำเร็จเป็นอันมาก
ชีวิตส่วนตัว.
เหรินเจียหลุน เผยแพร่ภาพเขากับแฟนสาวทางเว่ยป๋อทางการเมื่อวันที่ 7 มีนาคม 2017 และประกาศทางเว่ยป๋อว่าเขาได้เป็นคุณพ่อแล้วโดยโพสต์ภาพทารกเมื่อ 2 กุมภาพันธ์ 2018
กาลีญาอาปูร์ตูเกซา

กาลีญาอาปูร์ตูเกซา ("ไก่แบบโปรตุเกส", #เปลี่ยนทาง) เป็นอาหารมาเก๊าชนิดหนึ่ง แม้จะชื่อไก่แบบโปรตุเกสแต่ไม่ได้มีที่มาจากประเทศโปรตุเกส แต่เป็นอาหารจากอาณานิคมมาเก๊า และไม่พบในอาหารโปรตุเกส
อาหารชนิดนี้ประกอบด้วยเนื้อไก่ราดด้วยซอสโมญูปูร์ตูเกช  ลักษณะคล้ายแกงกะหรี่ข้นใส่นม ซึ่งพบได้ในอาหารมาเก๊าเท่านั้น
สวัสดิ์ มหาผล

สวัสดิ์ มหาผล อดีตรัฐมนตรีว่าการกระทรวงเกษตร ในรัฐบาลจอมพล สฤษดิ์ ธนะรัชต์ และอดีตนายกสภามหาวิทยาลัยเกษตรศาสตร์
ประวัติ.
สวัสดิ์ มหาผล เกิดเมื่อวันที่ 23 เมษายน พ.ศ. 2454 ที่จังหวัดศรีสะเกษ เข้ารับการศึกษาชั้นมัธยมศึกษาที่โรงเรียนเซนต์คาเบรียล ระดับเตรียมอุดมศึกษาจากโรงเรียนอัสสัมชัญ ต่อมาได้เข้าศึกษาต่อเป็นนักเรียนทุนที่โรงเรียนป่าไม้ เมืองปินมานา ประเทศพม่า ได้รับประกาศนียบัตรวิชาการป่าไม้ชั้นสูง (เทียบเท่าปริญญาตรี)
สวัสดิ์ มหาผล สมรสกับนางมณีพรรณ (บัณฑุวงศ์) มหาผล
การทำงาน.
สวัสดิ์ มหาผล เข้ารับราชการในสังกัดกรมป่าไม้ กระทรวงเกษตร เมื่อปี พ.ศ. 2475 ในตำแหน่งผู้ช่วยนายด่านป่าไม้อำเภอปากน้ำโพ จังหวัดนครสวรรค์ ในปีต่อมาได้รับแต่งตั้งเป็นป่าไม้จังหวัดสุโขทัย และเป็นอาจารย์สอนในโรงเรียนการป่าไม้ จังหวัดแพร่ ต่อมาได้รับแต่งตั้งเป็นป่าไม้เขตปราจีนบุรี (พ.ศ. 2485 - พ.ศ. 2486) ป่าไม้เขตลำปาง (พ.ศ. 2486 - พ.ศ. 2493) ประจำกรมป่าไม้ (พ.ศ. 2493 - พ.ศ. 2496) เป็นข้าหลวงตรวจการป่าไม้ภาคเหนือ (พ.ศ. 2496) และลาออกจากราชการกรมป่าไม้ในปีเดียวกัน เพื่อไปปฏิบัติงานในองค์การอุตสาหกรรมป่าไม้ เป็นผู้จัดการแผนกไม้สัก ปฏิบัติงานที่จังหวัดลำปาง (พ.ศ. 2496 - พ.ศ. 2502)
สวัสดิ์ มหาผล เป็นนายกสมาคมศิษย์เก่าเซนต์คาเบรียล ระหว่างปี พ.ศ. 2499 จนถึงปี พ.ศ. 2502
ในปี พ.ศ. 2502 เขาได้ออกจากองค์การอุตสาหกรรมป่าไม้ และเข้ารับตำแหน่งทางการเมืองในรัฐบาลจอมพล สฤษดิ์ ธนะรัชต์ เป็นนายกรัฐมนตรี โดยได้รับแต่งตั้งให้เป็นรัฐมนตรีว่าการกระทรวงเกษตร ตั้งแต่วันที่ 10 กุมภาพันธ์ พ.ศ. 2502 และในระหว่างที่ดำรงตำแหน่งรัฐมนตรีว่าการกระทรวงเกษตร เขาจึงเป็นนายกสภามหาวิทยาลัยเกษตรศาสตร์โดยตำแหน่งอีกด้วย
สวัสดิ์ มหาผล ถึงแก่อนิจกรรมเมื่อวันที่ 26 สิงหาคม พ.ศ. 2502 ในขณะที่ยังดำรงตำแหน่งรัฐมนตรีว่าการกระทรวงเกษตร
แรงเงา

แรงเงา เป็นนวนิยายของนันทนา วีระชน ถูกสร้างเป็นภาพยนตร์ในปี 2529 และละครโทรทัศน์ในปี 2531 ในชื่อ "แรงหึง" และปี 2544 ผลิตโดย บรอดคาซท์ ไทย เทเลวิชั่น นำแสดงโดย ธีรเดช วงศ์พัวพันธ์ , แอน ทองประสม , ยุทธพิชัย ชาญเลขา , สาวิตรี สามิภักดิ์ , มณฑล ปริวัฒน์ , บุษราคัม อภิธนารักษ์ , ด.ญ.พิมประภา ตั้งประภาพร ในบท ต้อม ปี 2555 ได้ผลิตอีกครั้งโดยบริษัทเดิม นำแสดงโดย ภูภูมิ พงศ์ภาณุ , เจนี่ เทียนโพธิ์สุวรรณ์ , รวิชญ์ เทิดวงส์ , ธัญญาเรศ รามณรงค์ , และนักแสดงน้องใหม่ พิชฌพัฒน์ ตันทา , อริต์ตา รามณรงค์ และ ด.ญ.ชาริสา โอแฮม ต่อมาได้มีการสร้างภาคต่อใช้ชื่อ แรงเงา 2 แรงเงาแรงแค้น ออกอากาศในปี 2562
กีฬายิงธนูในโอลิมปิกฤดูร้อน 1900

กีฬายิงธนูในโอลิมปิกฤดูร้อน 1900 เป็นการแข่งขันกีฬายิงธนูในโอลิมปิกฤดูร้อนครั้งที่ 2 ที่ปารีส ประเทศฝรั่งเศส ระหว่างวันที่ 15 กรกฎาคม - 14 สิงหาคม พ.ศ. 2443 แข่งขันทั้งหมด 7 รายการ มีนักกีฬาเข้าร่วม 153 คน เป็นผู้ชายทั้งหมด จาก 3 ประเทศ การแข่งขันจัดที่
การแข่งขันระหว่างสโมสรฟุตบอลอาร์เซนอลกับสโมสรฟุตบอลเชลซี

การแข่งขันระหว่างสโมสรฟุตบอลอาร์เซนอลกับสโมสรฟุตบอลเชลซี (Arsenal F.C.–Chelsea F.C. rivalry) หรือเรียกว่า ดาร์บีลอนดอนตะวันตกเฉียงเหนือ (North West London derby) เป็นการแข่งขันฟุตบอลระหว่างอาร์เซนอลกับเชลซี โดยแข่งขันปีละ 2 ครั้งในพรีเมียร์ลีก
สถิติ.
"ณ วันที่ 21 มกราคม ค.ศ. 2020"
การบุกขึ้นเรือ

การบุกขึ้นเรือ  เป็นบุกการขึ้นมาสู้ หรือเข้าเทียบเรือของศัตรูที่จะโจมตี โดยการกำหนดผู้ทำการรบบุกขึ้นเรือของศัตรู เป้าหมายของการบุกขึ้นเรือคือการเข้ายึด หรือทำลายเรือข้าศึก ซึ่งเรือขนาดใหญ่กว่าจะลำเลียงกะลาสีหรือนาวิกโยธินที่ได้รับการฝึกมาเป็นพิเศษในฐานะผู้บุกขึ้นเรือ การบุกขึ้นเรือและการต่อสู้ประชิดตัวถือเป็นวิธีหลักในการสรุปการรบทางเรือ จนกระทั่งอาวุธยุทโธปกรณ์หนักได้เป็นอันดับหนึ่งทางยุทธวิธีในทะเล
ส่วนการบุกขึ้นเรือแบบคัตติงเอาต์ (cutting out) เป็นการโจมตีโดยเรือขนาดเล็ก โดยเฉพาะอย่างยิ่งในเวลากลางคืน กับมิได้มีความระแวงสงสัย และจอดเทียบเป้าหมาย มันกลายเป็นที่นิยมในระยะหลังคริสต์ศตวรรษที่ 18 และใช้อย่างกว้างขวางในช่วงสงครามนโปเลียน สิ่งนี้เป็นการเน้นย้ำถึงพฤติการณ์ลับ และจู่โจมโดยไม่ให้ตั้งตัว ซึ่งจะมีอิทธิพลต่อกลยุทธ์การบุกขึ้นเรือในอนาคต ตัวอย่างของความสำเร็จคือการบุกขึ้นเรือ"เฮอร์ไมโอนี" ซึ่งเกิดขึ้นที่ปวยร์โตกาเบโย ประเทศเวเนซุเอลา เมื่อวันที่ 25 ตุลาคม ค.ศ. 1799
ในการสงครามสมัยใหม่ การบุกขึ้นเรือโดยกองกำลังทหารมักเกี่ยวข้องกับพฤติการณ์ลับ และมักจะเกิดขึ้นในเวลากลางคืน มันอาจเกี่ยวข้องกับการใช้งานของเรือดำน้ำขนาดเล็กหรือซับเมอร์ซิเบิล หรือเรือยาง หรือโดยมนุษย์กบ ซึ่งทั้งหมดเกี่ยวข้องกับการไต่ขึ้นด้านข้างของเรือ หรือเมื่อพฤติการณ์ลับไม่สลักสำคัญ ก็อาจใช้เฮลิคอปเตอร์เพื่อยกทัพไปที่ดาดฟ้าของเรือ
ยามศึก.
การบุกขึ้นเรือจะใช้ในช่วงสงครามเพื่อเป็นวิธีเข้ายึดเรือโดยไม่ทำลายหรือกำจัดของบรรทุก (คนหรือสิ่งของ) ก่อนที่มันจะถูกทำลาย นอกจากนี้ยังสามารถใช้เพื่อช่วยในการรวบรวมข่าวกรองทางเรือขณะที่ทหารบุกขึ้นเรือที่กำลังจม, ใช้การไม่ได้ หรือยอมจำนน ซึ่งอาจเอาแผน, หนังสือรหัสรหัสลับ หรือเครื่องจักรของข้าศึกกลับคืนมาได้อีก เพื่อให้การบุกขึ้นเรือประสบความสำเร็จ มันจะต้องเกิดขึ้นโดยปราศจากความรู้ของลูกเรือในการป้องกันเรือ หรือการป้องกันของเรือจะต้องถูกปราบ
ในการสงครามสมัยใหม่ การบุกขึ้นเรือโดยกองกำลังทหารอาจเกี่ยวข้องกับการใช้เรือดำน้ำขนาดเล็กหรือซับเมอร์ซิเบิล, เรือยาง หรือเฮลิคอปเตอร์เพื่อส่งกองกำลังไปยังดาดฟ้าเรือ หรืออาจจะปฏิบัติการโดยเหล่านักดำน้ำสกูบาที่ไต่ขึ้นด้านข้างของเรือ
ยามสงบ.
ในยามสงบ การบุกขึ้นเรือจะยกให้ผู้ตรวจสอบที่ได้รับอำนาจของประเทศหนึ่งหรือกลุ่มหนึ่ง เช่น หน่วยยามฝั่ง หรือกองเรือตำรวจสากล (เช่น กองเรือสหประชาชาติ) ตรวจสอบสินค้าของเรือเพื่อค้นหายาเสพติด, อาวุธ, ผู้โดยสารที่ไม่ได้บันทึกไว้ในรายการของเรือ หรือของต้องห้ามประเภทอื่น ๆ ที่อาจขนส่งไปขึ้นเรือ ซึ่งหน่วยยามฝั่งของประเทศก็สามารถบุกขึ้นเรือที่น่าสงสัยใด ๆ ที่ทำการประมงเกินขีดจำกัดในน่านน้ำของประเทศได้เช่นกัน ส่วนรถพยาบาลอากาศ (เครื่องบินหรือเฮลิคอปเตอร์ที่ลำเลียงผู้ป่วยทางอากาศ) มักจะจัดเจ้าหน้าที่ทางการแพทย์ไปยังเรือโดยใช้ขั้นตอนการขึ้นเฮลิคอปเตอร์แบบปกติ
ประวัติ.
การบุกขึ้นเรือเป็นวิธีที่เก่าแก่ที่สุดในการยึดเรือของฝ่ายตรงข้าม เนื่องจากกรณีแรกได้เกิดขึ้นเมื่อชนทะเลและชาวอียิปต์ต่อสู้กัน สำหรับการพัฒนาที่ไม่มีปืนใหญ่ประจำเรือที่มีประสิทธิภาพ การบุกขึ้นเรือเป็นเทคนิคหลักของการต่อสู้แบบเรือต่อเรือ อย่างไรก็ตาม ในยุคปัจจุบัน การบุกขึ้นเรือยังคงใช้อยู่ โดยเฉพาะอย่างยิ่งเมื่อต้องการลอบ
หมายเหตุ.
<templatestyles src="Reflist/styles.css" />
พงษ์ ปุณณกันต์

พลเอก พงษ์ ปุณณกันต์ เป็นอดีตรัฐมนตรีช่วยว่าการกระทรวงคมนาคม ในรัฐบาลของนายพจน์ สารสิน อดีตรัฐมนตรีว่าการกระทรวงคมนาคม 4 สมัย ในรัฐบาลจอมพล ถนอม กิตติขจร และจอมพลสฤษดิ์ ธนะรัชต์ อดีตรัฐมนตรีว่าการกระทรวงอุตสาหกรรม 1 สมัย ในรัฐบาลจอมพลถนอม กิตติขจร และเป็นอดีตเลขาธิการคณะปฏิวัติในการรัฐประหารในประเทศไทย พ.ศ. 2501
ประวัติ.
พล.อ.พงษ์ เป็นบุตรของร้อยเอก หลวงพลวินัยกิจ (อำไพ ปุณณกันต์) และทองดำ พลวินัยกิจ พล.อ.พงษ์ สมรสกับคุณหญิงสะอาด (สกุลเดิม อดิเรกสาร) มีบุตรคือ ศาสตราจารย์ นายแพทย์ เหลือพร ปุณณกันต์ และมีศักดิ์เป็นปู่ของพุทธิพงษ์ ปุณณกันต์ กับดนุพร ปุณณกันต์
พล.อ.พงษ์ ได้รับแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลนายพจน์ สารสิน ในปี พ.ศ. 2500 และลาออกพร้อมกันทั้งคณะรัฐมนตรีหลังการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 จากนั้นเขาได้รับแต่งตั้งเป็นรัฐมนตรีว่าการกระทรวงคมนาคม อีกครั้งในรัฐบาลจอมพลถนอม กิตติขจร 3 สมัย (ครม.28, ครม.30, ครม.32) และรัฐบาลจอมพลสฤษดิ์ ธนะรัชต์ (ครม.29) และเป็นรัฐมนตรีว่าการกระทรวงอุตสาหกรรม ในรัฐบาลจอมพลถนอม กิตติขจรอีก 1 สมัย (ครม.32) รวมระยะเวลาการดำรงตำแหน่งรัฐมนตรีต่อเนื่องทั้งสิ้นกว่า 15 ปี 10 เดือน
พล.อ.พงษ์ ได้เข้าร่วมการรัฐประหารในประเทศไทย พ.ศ. 2501 นำโดยจอมพลสฤษดิ์ ธนะรัชต์ และมีบทบาทเป็นเลขาธิการคณะปฏิวัติ และยังเคยเป็นกรรมการบริหารพรรคสหประชาไทย ซึ่งมีจอมพล ถนอม กิตติขจร นายกรัฐมนตรี รัฐมนตรีว่าการกระทรวงกลาโหม และ ผู้บัญชาการทหารสูงสุด เป็นหัวหน้าพรรค
ราฟาแอล กามาชู

ราฟาแอล เอวกลีดึช ซูวารึช กามาชู (เกิดวันที่ 22 พฤษภาคม ค.ศ. 2000) เป็นนักฟุตบอลชาวโปรตุเกสผู้ทำหน้าที่ให้กับสปอร์ติกกลูบีดีปูร์ตูกาล
สโมสรอาชีพ.
กามาชูเกิดที่ลิสบอน และมีเชื้อสายแองโกลา เขาได้เข้าร่วมทีมเยาวชนของลิเวอร์พูลหลังจบฤดูกาล 2015–16 โดยถูกมองว่าเป็นผู้เล่นที่สามารถเล่นได้หลากหลายตำแหน่ง
กามาชูมีชื่อเป็นตัวสำรองในเมอร์ซีย์ไซด์ดาร์บี นัดที่พบกับเอฟเวอร์ตันในพรีเมียร์ลีกเมื่อวันที่ 7 เมษายน ค.ศ. 2018 โดยเขาถูกคาดว่าจะได้ลงเล่นแทนอัลเบร์โต โมเรโน ที่ได้รับบาดเจ็บ แต่สุดท้ายเขาก็ไม่ได้ลงเล่น ต่อในเดือนธันวาคม ค.ศ. 2018 เขาเป็นตัวสำรองในนัดที่พบกับเบิร์นลีย์และแมนเชสเตอร์ยูไนเต็ด เขาได้ลงเล่นให้กับสโมสรชุดใหญ่เป็นครั้งแรกในเอฟเอคัพรอบที่สาม นัดที่พบกับวุลเวอร์แฮมป์ตันวอนเดอเรอส์เมื่อวันที่ 7 มกราคม ค.ศ. 2019 ต่อมาในอีก 12 วันถัดมา เขาได้ลงเล่นในลีกครั้งแรก โดยลงเล่นเป็นตัวสำรองในนัดที่เปิดบ้านเอาชนะคริสตัลพาเลซ 4–3
ในวันที่ 27 มิถุนายน ค.ศ. 2019 กามาชูย้ายกลับสู่สปอร์ติกด้วยสัญญา 5 ปี
 "ณ วันที่ 27 มกราคม 2020"
แม่น้ำคะเนเดียน

แม่น้ำคะเนเดียน  เป็นแควแม่น้ำสายยาวสุดของแม่น้ำอาร์คันซอในสหรัฐ มีความยาวราว มีจุดเริ่มต้นที่รัฐโคโลราโด แล้วไหลผ่านรัฐนิวเม็กซิโก ไปเทกซัสแพนแฮนเดิล และรัฐโอคลาโฮมา มีบริเวณลุ่มน้ำราว 
บางครั้งอาจเรียกว่า แม่น้ำเซาท์คะเนเดียน เพื่อให้ต่างจากแม่น้ำนอร์ทคะเนเดียน ที่ไหลลงแม่น้ำนี้
แม่น้ำกาเวรี

แม่น้ำกาเวรี  เป็นแม่น้ำในประเทศอินเดีย ไหลผ่านรัฐกรณาฏกะและรัฐทมิฬนาฑู เป็นแม่น้ำใหญ่เป็นอันดับ 3 ของอินเดียใต้ รองจากแม่น้ำโคทาวรี และแม่น้ำกฤษณา และเป็นแม่น้ำสายใหญ่สุดในรัฐทมิฬนาฑูที่ทำให้รัฐแบ่งออกเป็นฝั่งเหนือและฝั่งใต้ แม่น้ำกาเวรีเป็นแม่น้ำศักดิ์สิทธิ์สำหรับผู้คนในอินเดียใต้ เป็นหนึ่งในแม่น้ำศักดิ์สิทธิ์เจ็ดสายของอินเดีย แม่น้ำกาเวรีมีลุ่มน้ำราว 81,155 ตารางกิโลเมตร
ซาตูมาเร

ซาตูมาเร (, ; ; หรือ) เป็นนครที่มีประชากร 102,400 คน (ค.ศ. 2011) เป็นเมืองหลวงของเทศมณฑลซาตูมาเร รวมถึงเป็นศูนย์กลางของมหานครซาตูมาเร มีการกล่าวถึงเมืองนี้ใน "Gesta Hungarorum" ในชื่อ ("Zotmar's fort") เมืองมีประวัติศาสตร์ย้อนไปถึงยุคกลาง ปัจจุบันเมืองเป็นศูนย์กลางการศึกษา วัฒนธรรม อุตสาหกรรมและธุรกิจในโรมาเนียตะวันตกเฉียงเหนือ
เสียงกรีดร้องวิลเฮ็ล์ม

เสียงกรีดร้องวิลเฮ็ล์ม  เป็นเสียงประกอบเผื่อใช้ซึ่งมีผู้นำมาใช้ในภาพยนตร์ชุดทางโทรทัศน์และภาพยนตร์แล้วอย่างน้อย 433 เรื่อง (ณ เดือนมกราคม พ.ศ. 2563) โดยใช้ครั้งแรกเมื่อ พ.ศ. 2494 ในภาพยนตร์ "ดิสทันต์ดรัมส์" เสียงประกอบนี้มักใช้กับตัวละครที่ถูกยิง ตกจากที่สูงมาก หรือกระเด็นจากแรงระเบิด
ผู้ให้เสียงกรีดร้องวิลเฮ็ล์มคือ เช็บ วูลีย์ นักแสดงและนักร้องชาวอเมริกัน เสียงประกอบนี้ได้ชื่อมาจากพลทหารวิลเฮ็ล์ม ตัวละครในภาพยนตร์คาวบอยเรื่อง "เดอะชาร์จแอตเฟเธอร์ริเวอร์" ใน พ.ศ. 2496 เมื่อตัวละครนี้ถูกยิงด้วยธนูเข้าที่ต้นขา นี่เป็นครั้งแรกที่มีการใช้เสียงประกอบนี้จากคลังเสียงเผื่อใช้ของวอร์เนอร์บราเธอส์ แต่ก็เชื่อกันว่า "เดอะชาร์จแอตเฟเธอร์ริเวอร์" ใช้เสียงประกอบนี้เป็นเรื่องที่สาม
เสียงกรีดร้องวิลเฮ็ล์มได้รับความนิยมอีกครั้งหลังจากถูกใช้ในภาพยนตร์ชุด "สตาร์ วอร์ส", ภาพยนตร์ชุด "ขุมทรัพย์สุดขอบฟ้า" และภาพยนตร์แอนิเมชันของเดอะวอลต์ดิสนีย์กับพิกซาร์ (เช่น "ทอยสตอรี", "4 ล้อซิ่ง...ซ่าท้าโลก", "ปู่ซ่าบ้าพลัง", "ทอย สตอรี่ 3", "สายลับสี่ล้อ ซิ่งสนั่นโลก", "มหา'ลัย มอนส์เตอร์", "ทอย สตอรี่ 4", "คู่ซ่าล่ามนต์มหัศจรรย์") รวมทั้งในภาพยนตร์เงินล้าน รายการโทรทัศน์ การ์ตูน และวิดีโอเกมอีกเป็นจำนวนมาก
ปอปรัต

ปอปรัต  หรือ ด็อยท์เชินดอร์ฟ  เป็นนครทางตอนเหนือของประเทศสโลวาเกีย บริเวณตีนเขาตาตราสูง มีชื่อเสียงจากการเป็นศูนย์กลางประวัติศาสตร์อันงดงาม และมีสถานตากอากาศสำหรับวันหยุด และเป็นเมืองใหญ่เป็นอันดับที่ 10 ของประเทศสโลวาเกีย มีประชากรราว 50,000 คน
กีฬาเปโลตาบาสก์ในโอลิมปิกฤดูร้อน 1900

กีฬาเปโลตาบาสก์ในโอลิมปิกฤดูร้อน 1900 เป็นการแข่งขันกีฬาเปโลตาบาสก์ในโอลิมปิกฤดูร้อนครั้งที่ 2 ที่ปารีส ประเทศฝรั่งเศส ระหว่างวันที่ 14 มิถุนายน พ.ศ. 2443 แข่งขันทั้งหมด 1 รายการ มีนักกีฬาเข้าร่วม 4 คน เป็นผู้ชายทั้งหมด จาก 2 ประเทศ ในการแข่งขันครั้งนี้มีเพียงสองทีมที่ลงทะเบียนเข้าร่วมแข่งขัน แต่หนึ่งทีมถอนตัวก่อนการแข่งขัน ทีมชาติสเปนจึงได้รับรางวัลชนะเลิศ 
การแข่งขันเปโลตาบาสก์ในโอลิมปิกครั้งนี้เป็นเพียงครั้งเดียวที่ได้รับการบรรจุเป็นกีฬาหลักอย่างเป็นทางการ หลังจากนั้นได้รับการฟื้นฟูในปี 1924, 1968 และ 1992 แต่เป็นเพียงกีฬาสาธิต
กีฬาจักรยานในโอลิมปิกฤดูร้อน 1900

กีฬาจักรยานในโอลิมปิกฤดูร้อน 1900 เป็นการแข่งขันกีฬาจักรยานในโอิลมปิกฤดูร้อนครั้งที่ 2 ที่ปารีส ประเทศฝรั่งเศส ระหว่างวันที่ 11-15 กันยายน พ.ศ. 2443 แข่งขันทั้งหมด 3 รายการ มีนักีฬาเข้าร่วม 72 คน เป็นผู้ชายทั้งหมด จาก 7 ประเทศ
กีฬาขี่ม้าในโอลิมปิกฤดูร้อน 1900

กีฬาขี่ม้าในโอลิมปิกฤดูร้อน 1900 เป็นการแข่งขันกีฬาขี่ม้าในโอิลมปิกฤดูร้อนครั้งที่ 2 ที่ปารีส ประเทศฝรั่งเศส ระหว่างวันที่ 29 พฤษภาคม พ.ศ. 2443 แข่งขันทั้งหมด 5 รายการ มีนักกีฬาเข้าร่วม 58 คน เป็นผู้ชายทั้งหมด จาก 8 ประเทศ
กีฬาฟันดาบในโอลิมปิกฤดูร้อน 1900

กีฬาฟันดาบในโอลิมปิกฤดูร้อน 1900 เป็นการแข่งขันกีฬาฟันดาบในโอิลมปิกฤดูร้อนครั้งที่ 2 ที่ปารีส ประเทศฝรั่งเศส ระหว่างวันที่ 14 พฤษภาคม - 27 มิถุนายน พ.ศ. 2443 แข่งขันทั้งหมด 7 รายการ มีนักกีฬาเข้าร่วม 260 คน เป็นผู้ชายทั้งหมด จาก 19 ประเทศ การแข่งขันจัดขึ้นที่Tuileries Garden.
มาร์วิน พลัทเทินฮาร์ท

มาร์วิน พลัทเทินฮาร์ท (เกิดวันที่ 26 มกราคม ค.ศ. 1992) เป็นนักฟุตบอลชาวเยอรมัน ผู้ทำหน้าที่ในตำแหน่งแบ็กซ้ายให้กับแฮร์ทา เบเอ็สเซ และทีมชาติเยอรมนี
ทีมชาติ.
พลัทเทินฮาร์ทมีชื่อติดทีมชาติเยอรมนีใน ค.ศ. 2017 ในนัดกระชับมิตรพบกับเดนมาร์กเมื่อวันที่ 6 มิถุนายน ค.ศ. 2017 และฟุตบอลโลก 2018 รอบคัดเลือก นัดที่พบกับซานมารีโนมื่อวันที่ 10 มิถุนายน ค.ศ. 2017 และคอนเฟเดอเรชันส์คัพ 2017 ที่จัดขึ้นระหว่างวันที่ 17 มิถุนายน ถึง 2 กรกฎาคม ค.ศ. 2017 โดยเขาได้ลงเล่นให้กับทีมชาติครั้งแรกในนัดที่พบกับเดนมาร์กเมื่อวันที่ 6 มิถุนายน ค.ศ. 2017
ในวันที่ 4 มิถุนายน ค.ศ. 2018 พลัทเทินฮาร์ทมีชื่อติดทีมชาติ 23 คนสุดท้ายภายใต้การคุมทีมของโยอาคิม เลิฟ ในการแข่งขันฟุตบอลโลก 2018 ต่อมาในวันที่ 17 มิถุนายน เขาได้ลงเล่นในฟุตบอลโลกเป็นครั้งแรก ในนัดที่เยอรมนีพ่ายแพ้ต่อเม็กซิโก 1–0 โดยเขาได้ลงเล่น 78 นาที ก่อนที่จะถูกเปลี่ยนตัวออก สลับกันกับมารีโอ ก็อมเม็ส ตัวสำรองที่ลงเล่นในนาทีที่ 79
 "ณ วันที่ 17 มิถุนายน 2018"
กีฬาโปโลในโอลิมปิกฤดูร้อน 1900

กีฬาโปโลในโอลิมปิกฤดูร้อน 1900 เป็นการแข่งขันกีฬาโปโลในโอลิมปิกฤดูร้อนครั้งที่ 2 ที่ปารีส ประเทศฝรั่งเศส ระหว่างวันที่ 28 พฤษภาคม - 2 มิถุนายน พ.ศ. 2443 แข่งขันทั้งหมด รายการ มีนักกีฬาเข้าร่วม 20 คน เป็นผู้ชายทั้งหมด จาก 4 ประเทศ การแข่งขันจัดที่